
ST EF A J U RKI Ć: 


U ŠUMI 

Iza nagle kiše pripeklo je sunce. Zrak je odisao smolom, mahovinom 
i gljivama. Sa grana jela i omorika još su se cijedile kapi kiše. Ali neće 
dugo sjati ovo sunce; sa južnih strana opet se podižu teški oblaci. Kroz 
zelenilo u dolini lijeno se provlači tamni vlak i odmiče u klanac. 

Iz dječjega oporavilišta uputila se cestom hrpa djece u šetnju. Prati 
ih učiteljica. Hrpa se pomiče nekako sporo i neveselo, kao da se straši 
onoga oblaka, koji se sve više uspinje prema suncu. Kad i oni odmakoše, 
osta cesta opet prazna i tiha. 

Domalo se začu šum i tutanj i za čas projuri cestom zeleno obojen 
automobil i zastade pred nekakovom drvenom ogradom. Šofer iskoči i 
ogleda se. Iza ograde svukud omorikova šuma s jedne i s druge strane. 

»Ja mislim da je to ovdje«, reče gospođi i gospodinu koji su sjedjeli 
u autu i pokaza na desnu stranu, otvarajući pri tome vratašca. Gospodin 
izađe prvi i pođe prema ogradi. Gospođi kao da se nije dalo ustati. Sku¬ 
pljena u dnu sjedala, poluotvorenim je očima gledala oko sebe. Uto go¬ 
spodin otkrije i vratnice u drvenoj ogradi i otvori ih. Odostrag kola skine 
šofer veliki kovčeg i ponese ga prema vratnicama. 

»Dođi, Maja ! Evo sam našao ulaz u ovaj začarani dvor«, oglasi se 
gospodin, pozivljući i rukom gospođu. Glas mu je zvučao prazno i malo 

nestrpljivo. t . 

Gospođa, kao da istom sada dolazi k sebi, ogleda se i poene sa sjedala 
kupiti svoje stvari. Torbicu od crvene kože, sivi, prugasti kišobran i mah 
trougli šal od bijele svile sa velikim crvenim piknjama. Onda polagano 
izađe iz kola. a kada je stala na vlažnu zemlju, protegne se i ispravi. Bila 
je dosta visoka, ali odviše tanka i slaba. Zakašljucavši jedva zamjetljivo, 
pođe i ona prema vratnicama. Za čudo, korak joj je čvrst i brz, kao da 
nije u skladu sa cijelom njezinom pojavom. Ne govoreći ni riječi, uputi se 
uz muža uskim puteljkom kroz šumu. Do čas se rastvori crnogoričina suma 
i pred sobom ugledaše dvije lijepe, zelenilom obrasle ville. 

Negdje zalaje pas, a iza prve ville pomoli se stara redovnica dolazeći 

susret. Odijelo joj bijaše čitavo izblijedjelo od sunca, a ukočena bijela 
kac-ica na glavi uprskana nekakovim crvenim sokom. Sigurno je dolazila iz 

Ah-a mi smo očekivali gospođu istom sutra.^— Svejedno, 

;:u - spravna, samo izvolite. — Sestra pretstojnica otišla je u grad, 

. ru:.: će se ioš večeras. Ja ću pozvati sestru Martu. Evo odmah ... A 
ćzv;Iite . . . sjednite dotle ovdje na verandu . . .« 

•ii ^° s P°^ a 1 gospodin uđoše u natkritu verandu, što je ujedno i ulaz u 
villu. Naglom kretnjom strgne gospođa s glave malu sivu pustenu kapicu 
i strese bujnu bakrenastu kosu koja je bila prilegla uz glavu. Šofer spusti 
kovčeg na pod i uzvrati poluglasno gospodinu na nekakovo pitanje koje 
se odnosilo na njihov povratak. U to im iza leđa, sa stubišta ville, čvrstim 
korakom pristupi visoka i stasita redovnica. Rumena i košćata lica, imala 
je neobično jasne, sivozelene oči. Te jasne oči pogledaše najprije gospođu, 
a onda gospodina. Oboje se nakloniše. 

»Da, očekivali smo gospođu istom sutra. Ništa za to. Sve je spravno.« 

Gospodin se nasmiješi nekako prisilno. »Vidim, da će ovdje biti Maji 
lijepo. Svaki će tjedan doći iz grada liječnik, da je pregleda i da me izvijesti 
o njezinu stanju.« To je zvučalo nestrpljivo i redovničine jasne oči uhvatiše 
P re *™ osmijeh sa usana gospođe. Gospodin je žurio. Opraštajući se, po¬ 
ljubi ženu u lice. Gospođa nije uzratila poljupca, nego je samo rekla: 

»A kada ću vidjeti Nadicu?« 

»Svakako ću ti jednom poslati dijete, samo ti sada ne bih znao reći 
kada. Ali mi moramo ići. Brzo Franjo! Odnesite kovčeg u gospođinu sobu. 
Sestro, molim Vas, pokažite gdje je!« 

Sestra pođe na lijevo i već htjede na stubište, kad joj se pogled ustavi 
na gospođi. Sunčev trak, prokravši se kroz zelenilo, pao je po bakrenastoj 
kosi i obasjao blijedo lice. U velikim smeđim očima odražavalo se zelenilo, 
dok su se pune i rumene usne bolno stegnule. — L leđnom času, kao da 
se naglo predomislila, reče sestra: 


»A ne, na desno ćemo!« — i skrene u dugi hodnik, a za njom Šofer. 
Gospođa se i gospodin i ne pogledaše. On izađe van i promatraše vrške 
jela i omorika, a ona ubere jedan cvijet sa povijuše koja je obavijala ve¬ 
randu. Bio je to cvijet jakoga mirisa što ga zovu »kozja brada«. Kad se 
povratio šofer, ona mu pruži cvijet: »Franjo, ovo odnesite Nadići i recite 
joj, da metne pod jastuk, pa će uvijek sanjati o svojoj mamici.« 

^Dok je još izgovarala te riječi,‘prođe ispred verande mlad čovjek, 
boležljiva i umorna izgleda, ali neobične i -privlačljive spoljašnosti. Kao 
da ga je trgnula pojava mlade žene — zastane, a kad je čuo njezine riječi, 
nasmiješi se jedva zamjetljivo i pođe dalje. 

Sve je to smotrila sestra Marta i kao da je sjena prešla preko njezina 
otvorenog lica i bistrog pogleda. Ali gospođa nije spazila mladoga čovjeka. 
Nagnuta iz verande, ravnodušno je gledala za mužem i šoferom kad su se 
izgubili u crnogoričinoj šumi, ispravi se umorna i okrene se. Iza nje je 
stajala sestra Marta i ozbiljno je promatrala. 

»Tako, sestro, pođimo do moje sobe, ja bih se presvukla!« 

U to se spusti nagla, jaka kiša. 


* 

Kad se uvečer vratila sestra pretstojnica, zapita sestru Martu: 

»A zašto ste gospođi gospodina direktora dali sobu na zapadnoj strani, 
a bili smo odredili onu na istok?« 

Sestra je Marta neko vrijeme šutjela, a onda tiho odvrati: 

»Ona je tako lijepa. Neobično! — Bolje bi bilo, da nije došla.« 
Okrugla pretstojnica gledala je sestru Martu ne shvaćajući: 


»Ne razumijem vas, sestro, što hoćete time da kažete? U kakovu 
je savezu soba sa gospođinom ljepotom?« 

»Prozori one sobe upravo su prema prozorima gosp. profesora . . .« 

Pretstojnica se polagano domišljala. »A tako . . . dobro . . . dobro . .. 
a može biti da vaša opreznost uopće nema podloge ... i onda sestro ... vi 
nećete moći spriječiti, da se ovo dvoje ljudi nikako ne sastane.« 

»Možebiti i hoću«, odlučno uzvrati sestra Marta. 

* 

Sestra Marta uputi gospođu Maju da je najljepše mjesto za sunčanje 
ona čistina na lijevom brežuljku, a pravo doba od 11 do 2 sata iza podne. 
Mladom je profesoru preporučila, da je za njegovo zdravlje upravo ne¬ 
ophodno nužno, da pođe malo dalje onim putem na desno do vrela. I da 
je sunce najzdravije od devet do dvanaest sati. Gospođa je Maja ručala 
u dva sata, dok su ostali gosti ručali u dvanaest sati, a oko dva svi spavali. 

Sestra je Marta stekla povjerenje lijepe mlade žene i saznala za nje¬ 
zinu tužnu, svagdanju priču: lakoumno stupanje u brak, razoračanje, mu¬ 
ževa nevjera, rezignacija... jedini trak svijetla: dijete. 

Opasno duševno stanje uz jaku čuvstvenost, pojačanu plućnom bo¬ 
lešću . . . mislila je sestra Marta i budno je pratila svaki korak gospođe 
Maje. 

Pa ipak — uza svu pažnju sestre Marte, osjetila je mlada žena bli¬ 
zinu jedne lijepe duše pune čežnje, kao što je bila i njezina. 

Malenkosti su joj to objavile — sitnice. Jedna zaboravljena knjiga 
na klupi pod omorikom, u kojoj bijahu podvučena neka mjesta . . . 

Pročitala ih je i ostavila knjigu na istome mjestu. Jednom je unišla 
u kapelicu, a upravo je netko bio na druga vrata izišao. Na tamnoj i zapra- 
šenoj klupi pred njom ostao je obris ruke i dugih, finih prstiju . . . 

Drugi put nađe u svojoj sobi časopis sa dražesnim slikama malene 
djece i opaskom na papiriću: »Zadržite ovaj časopis, bude li vam se svidio.« 
Časopis je zadržala i ni sama nije znala zašto ga je sakrila od sestre Marte 
i nije o njemu ništa spominjala. Od služavke u villi doznade da tu stanuje 
i »gospodin profesor«. On piše knjige, ali sestra je pretstojnica rekla da 
sigurno neće dugo živjeti. 

I onda ga je vidjela . . . Jednoga je predvečerja stupila tiho. u kapelicu 
i ugledala ga je kako kleči zaduben u molitvu . . . Njoj se pričini da on 
osjeća njezinu blizinu. Lijepa linija glave neobično se izvijala iz snježno 
bijelog ovratnika ... a njezinu cijelu dušu ispuni nekakov blaženi .mir i 
poželi, da ova njihova zajednička molitva u tihoj kapelici potraje vječno. 

Odjednom je obuze strah. Sestra Marta! Da ne bi došla? Polagano 
se podiže i tiho se udalji — — — — — — — — — — 

Oni su i govorili — ali tako ozbiljno i oprezno, kao da se boje, da 
jedno drugome ne dotaknu bolno mjesto. Veliku blagodat osjećali su spo¬ 
znajom da žive tu u blizini i da smiju biti jedno prema drugome malo 
pažljivi. 

Nikada ne spomenuše sestre Marte, samo su se čudili kako ih zakri- 
Ijuje neki dobri duh, da ih još nije zatekla u razgovoru. A ipak nije bilo 

među njima msta tajno m skriveno. Ni najnevinije riječi o ljubavi, ni jednoga 
značajnog pogleda! J 

* 

Ljeto je prolazilo. Tuga posve vedroga obzorja ležala je i na tamnoj 
crnogoričinoj šumi. 

. Jednoga dana doveze auto iz grada malu petgodišnju djevojčicu sa 
njezinom ^odgojiteljicom. Gospođa Maja postade kao dijete obijesna. Cio 
je dan trčala po suncu, a kad je uvečer otišla djevojčica, ponovo se javi 
groznica. 

Uz postelju gospođe Maje sestra Marta dozna od nje same, da je u 
prijateljskom odnosu sa gospodinom profesorom. Redovnica je šutjela. 
Samo je ozbiljno i strogo gledala. 

Slijedećeg jutra sjedjele su obje na verandi. U očima mlade žene još se 
krio grozničavi sjaj od jučer. Bila je ljepša nego ikada. Domalo se začuše 
koraci i ona se začudi da verandi prilazi gospodin profesor u putnom 
odijelu. Došao je da se oprosti. Sestra Marta pogledala je od jednoga do 
drugoga . . . Nije vidjela ništa, ali je čula kako je gospođa Maja rekla 
posve jednostavno i glasno: 

»Čini mi se da smo se nas dvoje jako voljeli«. 

»I meni se čini«, odvratio je on isto tako mirno i jednostavno, i samo 
je lagano stisnuo njezinu ruku. Poklonivši se pred sestrom Martom, pošao 
je, a za njim sluga s kovčegom. Gospođa se Maja blago smiješila. 

»Čini mi se još da ćemo se nas dvoje ubrzo negdje sastati. Kada bi 
samo još i Nadica mogla s nama!« 

U jasnim očima sestre Marte zasja suza. 

JOSO BENAC: 

BORBA 

Znaš li, da opet se mora na dane spustila moje 
i mrak da svuda me prati po stazama lutanja moga? 

Opet grči me sumnja, avet me progoni bola, 
u podsvijesti titraju vitlac žute i crvene boje, 
a intima čitavog bića zjapi prazna i gola. 

Zanos sav i ljepota — sadržaj minulih dana — 
danas je izvorom patnja: ceri se, hihoće, ruga. 

Bježim od sebe, od svega. Na kamenu, travci i listu 
spomen me čeka i muci, ko nesnosna duboka rana. 

U pogledu svome nosim sa sobom ogavnu bistu 

zbilje života, što rugom u ove se upila dane 
i kida sitne vezitke s ćošcima otkrivenja. 

Pa bježim od Tebe i sebe, a slutim Te ipak u svemu, 
ko bitak i dušu svega. Padam ko ptiće sa grane. 

Cijukom bola Te zovem. Hlaptom žudim Te zrenja. 

Od spoznaje drscem dok kliče: Tvoj život tek je u Njemu ! 


D R. JOSIP N A GY: 


KULTURNO ZNAČENJE SREDNJEGA VIJEKA 

I 

Dojam Amerike na Evropu, kojega se tragovi tamo i amo već opa¬ 
žaju, ne može se zasad još razmatrati sa znanstvenog stanovišta. Nasuprot, 
kretanje kulture od Istoka prema Zapadu pa onda od Zapada prema Istoku 
jedan je od najvažnijih kulturno- naučnih problema. 

Na istoku, gdje je kolijevka čovječanstva, treba tražiti početak histo¬ 
rije i kulture. Pod dojmom Istoka, ali još više svojom velikom individual¬ 
nom snagom, Grci su izveli veličanstvene učinke na polju znanosti i umjet¬ 
nosti. Tome nasuprot stoji njihova slaba politička sposobnost. 

Nijesu stvorili jedinstvene države. To je pokušao učiniti Aleksandar 
Veliki, ali njegovo djelo bijaše ograničeno na Istok. 

Državotvorna snaga Rima uspjela je da okupi pod jednu jedinu vlast 
čitav stari svijet i da ga dovede pod dojam grčke kulture. Prođe nekoliko 
stoljeća i Rimljani se izopačiše a rimska se svjetovna vlast raspade pod 
uplivom Kršćanstva i pod udarcima novih naroda, naročito Germana. Pravo 
na novi život dobiše oni, koji svladaše Rim. 

Stari vijek prelazi sada u Srednji. Kao i svako doba, tako i Srednji vijek 
ima svoje kulturno značenje, a moglo bi se reći da se ono sastoji u ovim 
dvama momentima. Prvo, poslije niskog kulturnog stepena za prvih sto¬ 
ljeća, nastaje kulturno dizanje. Uzor je tome život Starog vijeka. Preko 
Srednjeg vijeka kulturni život Starog vijeka prelazi u Srednji. Na drugoj 
strani Srednji vijek prerađuje ostatke Staroga, iznosi svoje vlastite ele¬ 
mente, pa iz ovog spajanja antiknih i srednjevjekovnih elemenata nastaje 
nova civilizacija, koju Srednji vijek ostavlja u nasljedstvo Novome. 

U vezi se s time otvara pitanje: što se upravo ima poimati pod nazivom 
Srednji vijek? 

Znamo, da su nazivi Stari vijek, Srednji vijek i Novi vijek samo po¬ 
moćna sredstva za podiobu svjetske povijesti, koja bez prekida teče dalje, 
i da je pritom u prvom redu riječ o povijesti zapadnog svijeta. Kadikad 
se tim izrazima osporava prava vrijednost ili barem traži, da se podvrgnu 
reviziji. Svakako se naziv Srednji vijek javlja kasnije nego druga dva a i 
sam pokazuje, da je produkat nužde. Postojaše svijest o dvjema epohama, 
o starom i novom vijeku, ali se manje marilo za ono, što je stajalo među 
njima. To je neko neodređeno prelazno doba, kome se dao latinski naziv 
media aetas — srednje doba. 

U nekom, donekle određenom smislu javlja se to ime u 15 vijeku 
a stvoriše ga humanisti. Za njih postojahu samo dva velika razdoblja: 
antika (staro doba) i njihovo vlastito doba, koje se htjelo što više priklju¬ 
čiti starom vijeku, pa po njegovom uzoru izgraditi čitav život i kulturu. 
Doba, koje ih je dijelilo od starog vijeka, bijaše im barbarskim dobom. 
Ovo humanističko shvatanje nije moglo ostati nepromijenjeno. Doba pro- 
svjećenja, klasicizma i romantike a još više generacije, koji ih naslijediše, 

imale su dovoljno razloga i poticaja da prema zanemarenom Srednjem vi¬ 
jeku zauzmu novo stanovište. Naziv »srednje doba« ili sadanji Srednji vijek 
poprima doista već realniji sadržaj, ali još uvijek nije ravnopravan nazivima 
Stari i Novi vijek. Nije ravnopravan već po tome, što je vrlo teško odgo¬ 
voriti na pitanje kada se počinje i kada svršava. Nekako je lakše sa svr¬ 
šetkom nego s početkom. Svršetak mu sprema renesansa a provodi re for¬ 
macija. U koliko nešto od srednjevjekovnih ustanova i srednjevjekovnog 
svjetskog naziranja ostaje u životu i poslije renesanse i reformacije, dosta 
je nepotpuno i bez znatnijih posljedica. 

Teže je s početkom. Suglasno s humanistima, kojima je Srednji vijek 
barbarsko doba, mogao bi mu se početak odrediti s dobom prodiranja bar¬ 
barskih naroda y kad se potkopaše temelji državnom i kulturnom životu 
starog vijeka. Granicu bi mogao povući pad Zapadnorimskog carstva g. 
476. Ali i poslije te dobi Rimsko je carstvo živjelo u Carigradu hiljadu 
godina. To je carstvo prelazno osvojilo Italiju, a ratovi i političke promjene 
koje zapoceše prije g. potrajaše i poslije nje. Ova godina nije završila 
veliku Seobu naroda } kako se kadikad uzimalo. Ne smije se preći mukom 
ni preko ustaljenja Langobarda u Italiji g. 568-* a n i preko kasnijeg osni¬ 
vanja normanskih država. Kretanje naroda počelo je davno prije pada 
Rimskog carstva, već g. 166. poslije Krista, kad su se novi narodi počeli 
sudarati s Rimskim carstvom. Razdoblje Seobe naroda obuhvata oko osam 
stoljeća, seoba se ne razvija bez prekida nego je bila rascjepkana kraćim 
i dužim pauzama. 

Seobu naroda kao jedinstvenu pojavu i kao granicu između starog i 
srednjeg vijeka shvatio je bečki liječnik i dvorski pisac povijesti tVolfgang 
Lazius i našao u tome dovoljno sljedbenika. Jedan od velikih osnivača nje¬ 
mačke historijske nauke u devetnaestom vijeku Leopold Ranke napustio je 
načelo, da se seobom naroda povuče granica između starog i srednjeg vijeka 
i uzeo prirodniju granicu po osnivanju novih država na području starog 
Imperium Romanum. Iz nužde se može pomoći Rankeovim smjerom, ali 
se ne smije zaboraviti, da osnivanje novih država nije prekinulo antiknu 
kulturu. Novim je narodima trebalo preuzeti mnoge osobine iz rimske dr¬ 
žavne uprave, da bi se mogli održati. Prekid u rimskom svijetu nije nastao 
najedanput, ali se proces opadanja Rima, koji se zametnuo potkraj dobe 
rimskih careva, nastavio sada brzim tempom. Nove države nemaju na 
raspolaganju onakovo činovnistvo, kakovo je imao Rim, pa su u početku 
Srednjega vijeka biskupi često morali voditi brigu oko uprave. Slabljenje 
uprave slabilo je podjedno i novčano gospodarstvo, vojsku, uzdržavanje 
tvrđava i brodovlja. Novim je narodima trebalo sada učiniti ono isto, što 
bijahu izveli Rimljani. Vandali postadoše znamenitom pomorskom silom. 
Kraljevi novih naroda nijesu mogli bez ikakvih smetnja utjerivati poreze, 
pa su morali na razne načine sakupljati zlato i dragocijenosti, da nagra¬ 
đuju svoje vojnike. Uz to su najvrednijim vojnicima poklanjali zemlju. 
Kad bi se iscrpile vladareve zalihe, nastala bi opasnost nutarnjih nemira. 
Na taj se način može protumačiti ona trajna nestalnost, koja prati vanjsku 
i unutarnju politiku germanskih srednjevjekovnih država. 

Iz svega se toga može zaključiti, da nema stalne granice između 
starog i srednjeg vijeka, nego da postoji prelaz iz starog tipa države u 

srednjevjekovni, može se ustanoviti, da se taj prelaz postepeno razvija, 
dok srednjevjekovni tip ne zamijeni antikni i dok ne istakne svoje karak¬ 
teristične oznake, po kojima se razlikuje od antiknog. 

Tako je od prilike i s duševnom kulturom. U književnosti nije naje¬ 
danput nastao prekid; retorički i poetički oblici kasnijeg starog vijeka 
nastavljaju se u srednjem. Ali kako više ne odgovaraju duhu vremena i 
kako se moraju prilagoditi sadržaju, bitno različitom od antiknog, tako 
gube snagu i svježinu. Ostaci iz starog vijeka uče se u školama i u tu se 
svrhu sastavljaju naročiti udžbenici; ali sve to, radi pomanjkanja veze sa 
životom, postaje ukočeno i stereotipno. 

Ovakovo od prilike stanje vlada u zemljama oko Sredozemnoga mora, 
u kojima se najjače razvija historijski život. Nema tu točne granice između 
starog i srednjevjekovnog kulturnog života, a skupa s kulturnim se i državni 
život trajno mijenja, dok se ne javi novi tip kulturne zajednice. Germanski 
narodi, koji zahvaćaju u područja nekadašnjeg Rimskog carstva, ne raspo¬ 
lažu tolikom duševnom snagom, da bi rimsku kulturu mogli ili nastaviti ili 
potpuno uništiti. Mogu doista prihvatiti neke njezine elemente a da se 
drugih i ne dotaknu. Rimski im je svijet u početku suviše stran, a dok su 
ga mogli shvatiti, život je već znatno koraknuo naprijed. Njihov je histo¬ 
rijski zadatak, da iz tuđeg i vlastitog duševnog imetka, sada Jednostavnim 
povođenjem, a sada vlastitom stvaralačkom snagom, stvore činjenice, koje 
uvijek iznova potiču naučno ispitivanje, da pođe tragom za novim otkri¬ 
ćima. Pa ipak uza sve to povijest ranijeg Srednjeg vijeka može da započne 
jedino s dobom obrazovanja novih država na starom rimskom području. 

II 

Jedno se veliko kulturno pitanje kreće oko trajanja rimskog svijeta 
i poslije seobe naroda. Na nj se nadovezuje drugo; pitanje o trajanju 
helensko-rimske kulture na obalama Sredozemnog mora. Pravi nasljednik 
Rimskog carstva nije bilo Zapadnorimsko, nego Istočno. 

Dok se Zapadnorimsko carstvo raspalo u mnogo dijelova pod udar¬ 
cima novih naroda, Istočno je još kroz nekoliko stoljeća podalo dokaza o 
svojoj snazi. Glavni je razlog tome dobra organizacija nutarnjeg života. 
Istočno Rimsko Carstvo bijaše u prvom redu činovnička država. Kao 
neki savršen stroj radilo je dalje po starim prokušanirn uzorima pa je moglo 
eliminirati i mnogobrojne teške prilike, koje nastadoše radi nesposobnosti 
nekih vladara. Tu je vladala jedna jedina vjera, jedan jedini jezik gicki 
— i tu je živjela jedna jedina kultura, kultura helensko-nmska. Ta ntri 
elementa bijahu u stanju da svladaju sve opreke i da drže skupa različite 
narode, koji življahu na prostranom području Istočnorimskog Carstva. 

Rimski car Dioklecijan (284*—3^4*) odlučio se da poredak u Rim¬ 
skom Carstvu, kome je opasnost prijetila sa raznih strana, postavi na nove 
temelje. Htio je eliminirati sve one smetnje, koje carskoj moći nastajahu 
sa strane zakona, koji su vukli svoju lozu iz doba Rimske Republike. Dalje, 
dotjerati upravu u unutrašnjosti i dignuti ^otpornu snagu prema vani. Car 
ne smije više biti jedino prvi građanin u državi nego neograničeni gospodar , 
kao i vladari na Istoku. Progonio je kršćane i Kršćanstvo da bi u državi 

zavladalo i vjersko jedinstvo. Car Konstantin (323.—337.) j e nasuprot 
točno uočio, da su poganstvu dani već izbrojeni, pa je dopustio slobodno 
ispovijedanje kršćanske vjere. Uz to je sjedište svoje vlasti premjestio na 
Istok. To bijahu ne samo dva krupna pothvata, nego podjedno i početak 
novog doba. 

Na obalama Bosporusa, ondje gdje ležaše stari grčki trgovački grad 
Bizant, osnova novi grad, proglasi ga glavnim gradom istočne polovice 
Caistva i dade mu ime Konstantinopolis. Time je udario temelje novom 
carstvu, koje se nalazilo na području, gdje nasuprot neograničenoj carskoj 
vlasti ne stajahu nikakve reminiscencije na Rimsku Republiku a ni na nje¬ 
zino pravo. U Carigradu, u tako zvanom Novom Rimu ) car je u svojoj 
osobi spojio svu svjetovnu i duhovnu vlast nad čitavim carstvom ali i nad 
narodima, koji među sobom bijahu vezani vezama Kršćanstva. Gradske se 
ustanove obrazovahu na rimski način; takova bijaše i organizacija istočnih 
pokrajina. U grčki Bizant dvorski sjaj i gospodarsko značenje grada pri¬ 
vuklo je bezbroj novih elemenata iz čitavog istočnog svijeta. Kultura, 
znanosti, umjetnosti, trgovina i društveni život, sve to bijaše grčko, sve se 
kretalo smjerom helenizma. Helenizam, po vjeri, bijaše zahvatio u Malu 
Aziju do Eufrata, Siriju i Egipat. Latinski jezik bijaše jedino jezikom dr¬ 
žave i njezinih oblasti. Kroz tri stoljeća došao je grčki karakter Istočnog 
Rimskog carstva potpuno do izraza. Ali se u to doba pokrajine Sirija, 
Egipat i Afrika od njega odvojiše i dođoše pod vlast Islama. Odvojilo se 
i Zapadno carstvo, a u Italiji^ Galiji i Germaniji nastadoše nove države. 
I tako Istočno Rimsko carstvo, koje je obuhvatalo južne dijelove Balkan¬ 
skog poluotoka, Malu Aziju s grčkim otocima, postade jedinstvenim Rim¬ 
skim carstvom po narodnosti grčko a po vjeri kršćansko. Glavni je grad 
došao na prvo mjesto; neko se doba još spominju imena kulturnih središta 
helenskog svijeta kao Aleksandrija, Antiohija i Atena, ali malo pomalo 
svi padoše u pozadinu, a za njima ostade jedino uspomena na negdašnju 
sjajnu prošlost. Kroz više je stoljeća Carigrad bio jedinim gradom kršćan¬ 
skog svijeta. 

Konstantinovi su nasljednici stolovali u Carigradu ali življahu u uvje¬ 
renju, da jedinstveno Rimsko carstvo još uvijek obuhvata Istok i Zapad. 
Odvajanje je išlo postepeno. Najprije se izvršila podjela u upravi. Na to 
upućivahu provale novih naroda. Zapadni Goti poharaše Grčku i spališe 
hramove starih grčkih bogova. Sad je razborita grčka diplomacija pokazala 
svoju vještinu. S Gotima bi sklopljen mir i njima se pokazao put koji vodi 
u Italiju. Istočne je Gote iz samog Carigrada protjerao pobunjeni narod. 
Ali se u Carigradu poremetio mirni život i razmahala vjerska borba iz¬ 
među carskog dvora i patrijarhata. Carigradski patrijarha, veliki crkveni 
otac Ivan Chrysostomos-Zlatousti (347.—407.), na glasu po svome go¬ 
vorničkom daru, preporučivaše carskoj porodici i dvorskom društvu ideale 
kršćanskog života. Za to je bio svrgnut i umro u progonstvu. Uzaludan 
bijaše pokušaj Crkve, da postane duhovnom moći u državi da bude neovisna 
od državne vlasti. Vlast carigradskog patrijarhe bi podvrgnuta carskoj 
vlasti. Razmahala se i borba između patrijarhe u Aleksandriji i patrijarhe 
u Carigradu o pitanju dviju Kristovih naravi i poštivanju Majke Božje. 


208 


Nauka carigradskog patrijarhe Nestorija bi osuđena na koncilu u Efesu 
g. 431. i monofizitistiina nauka priznata valjanom. Kako je monofizitističko 
shvatanje vladalo u Siriji i Egiptu, to je sada puknuo jaz između njih i 
Carigrada. 

Diplomatska je vještina više puta spasila Carigrad od opasnosti, koje 
se ukazaše na državnim granicama. Glavni se grad već bijaše znatno pro¬ 
širio preko međa Konstantinova grada i opasao novim jakim bedemima, 
o koje se slomiše mnogi pothvati- provalnika i zavojevača. Preko njih su 
prešli tek Križari, a porušili ih Turci. Ostaci čuvaju još i dan danas uspo¬ 
menu na veličinu prošlih dana. 

Kralj vladalac određivao je sebi nasljednika uz pristanak vojske; na 
carskom dvoru dolažaše do punog izraza istočni cereminijal. U 5. se sto¬ 
ljeću učiniše veliki pokušaji, da se uspostavi vjerski mir. Zakonskim se 
putem učiniše monofizitima velike koncesije. Ali tada se rimska crkva i 
istočno-rimska razdvojiše, carigradski patrijarha postade sve to moćnijim 
crkvenim poglavicom. Ma kakovi bili odnosi između cara i njegovih namje¬ 
snika, nitko ne sumnjaše, da je jedino car poglavica carstva. Ideja rimske 
universalne moći imala je još uvijek u sebi mnogo životne snage. Nije tre¬ 
balo dugo čekati da postane i historijskom činjenicom. 

Bizantinsko je Carstvo znatno otskočilo u svom značenju i ugledu 
za vladanja cara Justinijana ( 5 2 7 '—566.). Carev se lik može još i danas 
vidjeti na mozaičnoj slici u crkvi San Vitale u Raveni. Uz cara su dosto¬ 
janstvenici, vojnici i svećenici. Slika potječe iz g. 547., ali cara pretstavlja 
nešto mlađim nego što je tada bio. Nos mu je tanak, oci velike 1 otvorene, 
a lice odaje odlučnost i energiju. 

Car, koji se punim imenom zvao Flavius Petrus Sebbatius Justinianus, 
rodio se g. 482. u blizini današnjeg Skoplja. Po jednoj legendi 17. vijeka 
imao bi biti Slaven, ali u stvari bijaše potomak ilirske seljačke porodice. 
Dok je bio u mladim godinama, brinuo se za nj ujak Justinus, brat njegove 
majke Vigilancije, koji bijaše zapovjednikom carske garde. Justinus ga 
dovede u Carigrad i dade odgojiti u rimsko-kršćanskom duhu. Tragovi ovog 
odgoja ne isčeznuše kod Justinijana sve do smrti. 

God. 518., poslije smrti cara Anastasiusa (491.——518.) dođe Justinus 
s pomoću neke tajne intrige na prijestolje, a Justinijan postade njegovim 
savjetnikom i suradnikom. Sad se stade brzim tempom penjati od jednog 
dostojanstva na drugo. Konačno postade Justinovim suvladarom, a po¬ 
slije ujakove smrti dođe bez ikakvih opreka na prijestolje, da^ vlada skoro 
pedeset godina i da postane najmarkantnijom historijskom ličnošću sestog 

stoljeća. , . . v . . . 

O njemu se čuju povoljni i nepovoljni sudovi, ah činjenice iz dobe 
njegova vladanja pružaju mogućnost da se prilično jasno vidi, kakovo je 
doista bilo vladanje ovog sretnika, koji se jednog lijepog dana našao na 
prijestolju, da se prije ni sam nije tome nadao. 

Justinijan bijaše čovjek neobične radinosti; na jednom je natpisu zabi¬ 
lježeno, da je »car, koji nikada ne spava«. Bavio se svime i svačime i nije 
zazirao ni od rješavanja sporednih stvari. Veliki vojni planovi, gradnja 
jakih tvrđava i odlučne upravne reforme značile su mu toliko, koliko 1 

poslovi dnevnog života. Bijaše čovjek reda, 'brinuo se za svoje podanike i 
stajaše na načelu, da njegova carska vlast treba da daje i carska djela. 
Bijaše svijestan da je izvršio velike zadatke, pa je jednom pisao jednom 
svom prijatelju ove riječi: »Zahvalite Nebu, vi djeco svijeta, što je vaše 
•doba imalo izvršiti ono, što staro doba nije bilo dostojno da izvrši. Božja je 
providnost sve to prenijela u vaš vijek.« Njegovo je vladanje, po njegovoj 
zamisli, imalo preporoditi carstvo. Sve ono, što je zatekao, na djetinjski je 
način prozvao justinijanskim. Njegovo je ime imalo postati besmrtno pa 
ga je posvuda dao uklesati: na tvrđave, na kupole i na Svetu Sofiju. Njegov 
karakter bijaše despotičan, u njegove bezgranične sposobnosti nitko nije 
smio sumnjati. Pa ipak mu je duša bila slaba i nestalna; događalo se da bi 
gubio vlastitu volju i podlijegao uplivu svog ministra Ivana iz Kapadocije i 
svoje žene Teodore. U nju bijaše do ludila zaljubljen i uzeo ju je za ženu, 
iako bijaše niska roda i tamne prošlosti. Njezino je ime Theos-Doron rado 
tumačio kao Božji dar. Teodorina volja ne bijaše slabija od careve, pa ca¬ 
rica nije imala krivo kad je govorila, da car ne stvara odluka a da prije 
ne upita nju za savjet. 

Pa ipak, Justinijan bijaše čovjek velikih sposobnosti. Bijaše ljubezan, 
jednostavan iako je volio dvorski sjaj, darežljiv i potpuni dobrotvor. 
Raspolagaše prilično širokim znanjem i darom govora. Bijaše spretan di¬ 
plomat, koji je vješto krio svoje misli. Zaokupljavahu ga dvije velike misli: 
Rim i Kršćanstvo. I postao je naizrazitijim njihovim pretstavnikom. 

Nije bilo vladara, koji bi toliko držao do veličine Rima, koliko on. 
Slavu Rima htio je obnoviti svojom moći.Nikako se nije mogao spora- 
zumiti s činjenicom, da se dijelovi rimskog carstva nalaze u rukama bar¬ 
bara. Sve je to trebalo skupiti u jednu cjelinu i toj cjelini proširiti granice, 
po njegovim riječima, do obaju Oceana. Uspio u toliko, što je Sredozemno 
more opet učinio rimskim jezerom. 

Začaralo ga je i rimsko pravo. Njegova velika zbirka i prerada rim¬ 
skog prava, njegov Corpus iuris nije samo sjajno svjedočanstvo bizanti- 
skog duha, nego i djelo koje je svoje značenje zadržalo do dana današ- 
njega. Skupa s rimskim pravom začaralo ga je i rimsko carsko dostojan¬ 
stvo. Dodao mu je sjaj i rafineriju, dekorativnu stranu i etiketu do krajnih 
granica. Njegov glavni grad bi ukrašen rimskim sjajem, ako ne još i više. 
U tu se svrhu građahu mostovi, utvrde, crkve i palače. Hagia Sophia u 
Carigradu postade majstorskom tvorevinom nove umjetnosti, koja je ka¬ 
snije našla svog takmaca tek u crkvi Sv. Marka u Veneciji. 

Ali Justinijan ne bijaše samo rimski nego i kršćanski car. Bijaše vladar 
po milosti Božjoj i Božji namjestnik na zemlji, uvjeren da sve ono što radi, 
radi po Božjoj providnosti. Po volji Božjoj htio je raditi ne samo za državu 
nego i za Crkvu, pa je tako bas za Justinijana bizantski cezaropapizam 
silno otskočio. Krivovjerce je progonio do krajnih granica mogućnosti. 

Mnogi se njegovi politički i diplomatski pothvati izjaloviše i mnogo 
se novaca uzalud potrošilo. Već potkraj njegova vladanja carstvo bijaše 
na rubu propasti; Justinijanovi je nasljednici samo pospješiše. 

Suvremenike je zadivio svojim nastojanjem oko obnove Rimskog Car¬ 
stva. Hvale njegovu pronicavost i razborito vodstvo politike. Radi visokog 

stepena na koji se u njegovo doba diglo Bizantinsko Carstvo, potomstvo 
mu je sačuvalo slavnu uspomenu. Bizančani ga u io. stoljeću nazvaše 
Velikim. Dante mu je odredio mjesto u Raju, jer da je u njemu utjelovljena 
carska ideja. Današnja su svjedočanstva njegove slave Codex Justinianus 
i Hagia Sophia. 

III 

Nastavku rimskog svijeta na Istoku odgovara nastavak na Zapadu. 
Samo je na Zapadu taj drevni rimski svijet došao pod jače nove dojmove 
nego na Istoku. 

U 15. vijeku javio se u Italiji naziv Gotika ili gotski stil, da se označe 
oni stilski oblici, koji se već u dvanaestom stoljeću javiše u Francuskoj pa 
se u trinaestom proširiše po čitavom katoličkom svijetu i stadoše potiski¬ 
vati romanski stil. Ti su oblici u 15 i 16. vijeku počeli uzmicati pred stilom 
renesanse, ali u 17. nađoše svoje mjesto u romanskom stilu u Engleskoj. 
Odatle se u 18. vijeku proširiše po čitavoj Evropi pa i po Sjevernoj Ame¬ 
rici. Nazivi Gotika i gotski stil nastadoše iz neispravnog shvatanja, da su 
Goti porušili Rim i starinske građevine, a ono što su sami učinili, da je 
imalo barbarske oznake. Sve ono što je bilo nepravilno i ružno, bijaše do 18. 
vijeka gotsko. Bilo je pokušaja, da se naziv »gotski stil« zamijeni nazivom 
germanski ali su stvarni razlozi radili tome nasuprot. 

Gotika, ako se taj naziv ne ograniči jedino na građevni stil, označuje 
mnoge nove pojave u javnom i kulturnom životu, koje se opažaju od dva¬ 
naestog i trinaestog vijeka dalje. Nije to jedini naziv koji susrećemo, ali 
je svakako jedan od poznatijih. Ondje, gdje prevladava gotski stil ili gdje 
barem ima dovoljno njegovih tragova ima i čitav život svoje posebne 
oznake. 

U 13. je vijeku srednjevjekovni život došao na svoj vrhunac. Carstvo 
Štaufovaca, papstvo Inocenta III. i njegovih nasljednika, viteška kultura, 
vode prema novoj dobi. Razvija se epsko pjesništvo i novi uslovi društvenog 
života, romanski stil u graditeljstvu prelazi u gotski, plastika dolazi do 
puna izraza u Francuskoj i Njemačkoj, kršćanska nauka, sholastika, već 
je skoro potpuno izgrađena a i mistika ima više sadržaja nego dosad. To 
sve znači velik razvoj onih sila koje djeluju na antikno-kršćanskom temelju, 
ali pod vodstvom Crkve. Kao i uvijek, tako i sada, poslije velikog na¬ 
pretka slijedi doba opadanja i nema sile koja bi taj proces mogla osujetiti. 
Sprema se doba prelaza u Novi vijek, doba koje ide do Reformacije. 

Uz stare elemente dolaze novi a od davnine nema ništa, što bi se moglo 
oteti uplivu novih sila. Zapadna kultura, država, Crkva i nauka nastavljaju 
svoj napredni rad. Universalna kultura prelazi kroz više razdoblja. 

S 13. vijekom život je prestao biti onako jednostavan, kakav je bio 
na početku Srednjeg vijeka. Ideja universalnosti, koja vuče svoju lozu iz 
rimskog doba i koju na svoj način nastaviše na jednoj strani franačko-nje- 
mački vladari do Štaufovaca a na drugoj pape, ne odgovaraše više stvarnim 
prilikama. Zagrijanost za Sveto Rimsko Carstvo njemačke narodnosti nije 
stvorila mogućnost, da se u Italiji i Njemačkoj, koje bijahu glavni dijelovi 
tog tobožnjeg Carstva, vlada na jedan te isti način. Po Zapadu se obra¬ 
zuju nacionalne države, koje ne žele da budu ovisne od jedne jedine carske 

vlasti. Nacionalne države postepeno poprimaju sve to izrazitije vlastite 
oznake Uz svoju vanjsku moc, koju mogu postaviti nasuprot carskoj, imaju 
svoju duševnu cjelinu. Nacionalne kulture na zapadu, dok se njihoviT- 
sioci ne bijahu podigli na više stepene, bijahu samo dijelovi universalne 
latinsko-krscanske kulture. U tom su se širokom krugu razvijale dalje dok 
mjesu istaknule svoje narodne oznake. U pjesmama i pričama pa čak i u 
p . riJ 5 V0 ^! m ! 1Z laanskih izvora narodni elementi dolaze sve to više do 
rijeci. Viteštvo nije moglo govoriti latinskim jezikom, kad je govorilo o 

* Do 12. vijeka nije u Italiji, Špamji i u Francuskoj gotovo ni bilo knji¬ 
ževnosti na narodnom jeziku, a stotinu godina kasnije Danteova Divina 
Vomedia pruža vec najjasnije svjedočanstvo o snazi i moči narodnog jezika 
Uz crkvenjake javljaju se na polju narodne kulture i svjetovnjaci da se često 
sukobe ali i da rade jedni uz druge. 

Do riječi dolaze i građanski slojevi u gradovima .. Građanstvo i plem¬ 
stvo stoje pred novim zadacima. U Italiji je na prvo mjesto stupilo grad- 
s o građanstvo, u Francuskoj, Špamji, Engleskoj i Njemačkoj plemstvo. 
Plemstvo dobiva svoj udio u državi ali izgrađuje i novu kulturu, stalešku. 

• ^ m * tvo ? e . d !J el ‘ , na vise * mze; sudbina jednog i drugog nije posvuda 
jednaka ali je i za jedne i druge odlučan odnos prema državi. Novčarstvo 
je i jednima i drugima poremetilo mnogo računa pa ih tamo i amo zbacilo 
sa visina svjetskih događaja. 


Tako se javlja prelaz od staleške kulture na građansku, koji se reali¬ 
zira u 15. stoljeću Građanska kultura pomaže formiranju nacionalne još 
vise nego staleska. Narodni jezici dolaze još jače do riječi u lijepoj književ¬ 
nosti ali 1 u povijesti pa čak 1 u političkoj korespondenciji knezova. Pogo¬ 
tovu se mistika imala što više približiti narodnom jeziku. 

Kulturna je snaga Zapada došla potpuno do izraza baš onda, kad 
su pojedmi narodi počeli samostalno razvijati svoje vlastite sposobnosti 
Jedinstvena se srednjevjekovna kultura podijelila na velik broj posebnih 
ultura pa je mogla zahvatiti u sva ona područja, iz kojih se uopće sastoji 
kultura. Nauka 1 umjetnosti, lijepa književnost, povijest politička, literarna 
1 vjerska — na svim područjima rade narodi, koji se već razviše u dušev¬ 
ni 11 . smislu. Individualan razvoj bijaše tako snažan kao što nije bio od 
najsjajmjm dana starog vijeka. 

v P°četak to g blagoslovljenog rada uvijek je u gradovima. Tu se sleglo 
novčarstvo, produkcija i izmjena materijalnih i duševnih dobara. Tu" je 
kulturni ^rad našao odraz kod publike. Posvuda po Francuskoj, Španiji, 
Italiji, Nizozemskoj, Engleskoj i Njemačkoj i na njihovim susjednim po¬ 
dručjima gradski život promiče kulturni napredak. Ali je gradski život 
podjedno svjedočanstvo o zajedničkim kulturnim elementima i o vezi novih 
k. U .^ ra sa za i e< i n >čkom antiknom i kršćanskom. Nova spoznajna snaga ne 
niječe nego otkriva te zajedničke veze. Stvarnost dolazi sve to jasnije do 
liječi: velikih je tajna sve to manje na broju. Pojedine grane nauke nijesu 

strogo odvojene jedna od druge, naprotiv, jedna vuče za sobom drugu. 
Veliki papa Inocencije III. (1198.—1216.), koji je živio baš u doba, kada 
je srednjevjekovni život došao na najviši stepen svog cvata, nije bio samo 
velik teolog nego i uvažen pravnik. Njegova su mnijenja i odluke tražili ne 
samo crkvenjaci nego i pravnici. Umio je pronaći pravu jezgru velikih 
problema, odrediti im pozitivne i negativne strane pa tek onda velikom 
pronicavošću i taktom izreći svoj sud. 

Sve je vodilo k velikom pokretu Renesanse u Italiji, Francuskoj, Ni¬ 
zozemskoj i Njemačkoj. Uspomene na antiku ispremiješaše se s djelova¬ 
njem nacionalnih sila, i na polju talijanske književnosti i umjetnosti i kod 
nizozemskog slikarstva, kod njemačkog slikarstva i plastike, kod francuske 
minijature pa francuske i nizozemske povijesti i zabavne literature, dakle 
kod čitavog zapadnog humanizma. 

Takove promjene nastaju i u gospodarstvu, državi i socijalnom ži¬ 
votu ali do toga ne bi bilo došlo da nije bilo međunarodne trgovine za 
Križarskih vojna. Posvuda tiha revolucija vrlo slična prirodnoj evoluciji, 
koja se dotaknula i države. Od tog doba vuče svoju lozu moderna država, 
jer je tada udaren temelj novoj državnoj upravi i organizaciji. Početak je 
u normanskom obrazovanju država u Engleskoj i južnoj Italiji. 

Sve ovo, što je učinio Srednji vijek od 13. stoljeća dalje, nije doista 
bilo ni potpuno izgrađeno a kamoli dotjerano. Ali formiranje nacionalnih 
država i nacionalnih kultura, odlučno zahvatanje u ono, što je dosad bilo 
tajno, otkrivanje novih vrednota duševnih i materijalnih znači svakako 
isto toliko, koliko bilo koji snažniji pokret u bilo koje doba. 

U to je doba i pismo ne samo tvorevina kulture nego i jedno od 
važnijih sredstava za njezin napredak. I ono je prelazilo od jednoga na¬ 
roda drugome, od jednog jezika na drugi pa, uz universalno latinsko pismo 
rimskog podrijetla, imamo i nekoliko tako zvanih nacionalnih pisama. Na¬ 
ziv nacionalna pisma ne znači, da su novi narodi izmislili nova pisma nego 
nasuprot označuje pojedine vrsti i oblike latinskog pisma, koje se javiše 
u Italiji, Francuskoj, Španiji i Engleskoj i Irskoj. Među njima imamo i 
gotica ; za koju se već odavna reklo, da je u 13. vijeku u neku ruku pre¬ 
kinula normalan razvoj latinskog pisma. S goticom — pismom stoje stvari 
isto onako kao i s građevnom umjetnošću; ona nije ništa drugo nego običan 
gotski stil. Kao što građevni stil okrugle oblike zamjenjuje šiljastima, tako 
i oblici pisma prestaju biti okrugli i postaju šiljasti. 

Sredinom četrnaestog stoljeća dosadanji srednjevjekovni život kao 
da se premetnuo u prošlost. Internacionalna je kultura već izvršila svoj za¬ 
datak i dala mogućnost obrazovanju nacionalnih. 

(Nastavit će se.) 

PETAR GRGEČ: 


književnost i nazor o svijetu 

I 


stavnf i,Jini iŽ 7 nOSt ne - mOŽe P0S - t0jati bez kn i iževnika , to je tako jedno¬ 
stavna istina, da o njoj ne sumnja m srednjoškolac, koji je istom počeo 

sricati abecedu poetike. Ali kada se radi o praktičnim primjenama te misli 
n ; a ;/r anje kn J‘zevnosti, onda je to i za neke vodstvene ličnosti zamrše- 
ja stvar nego Einsteinova teorija relativnosti. Mnoge komponente života 
pogoduju tomu da se i knjiga počinje shvaćati impersonalno. Tko pita u 
vijeku industrijalizacije za one radnike, koji su načinili kaput, što ga kupu¬ 
jemo u kojoj trgovini? Glavno je kaput, a oni, koji su ga krojili i šili, znače 
za nas manje nego puceta na kaputu. Knjiga, koja dolazi u promet, pod- 
vrgnuta je cesto istoj sudbini kao svaka druga roba. Ona doduše nosi na 
sebi redovito natpis svojega intelektualnoga roditelja, ali knjižaru je stalo 
do toga možda isto onoliko kao i do reprezentativna omota, koji imade 
privuci kupca u njegovu trgovinu. J 


I S am a knjizevno-izdavačka društva surađuju ponešto u depersonali¬ 
zaciji književnosti, jer yole nerijetko procjenjivati svoj rad više prema 
broju štampanih araka i svezaka nego prema tomu, koliko je znamenitih 
književnika u njima razvilo svoju individualnost. Čemu najposlije treba 
misle neki — imati svoje književnike? To bi bio vrlo naporan i skup 
posao, kad bi tkogod htio preuzeti na sebe sve skrbi oko odgoja i organi¬ 
zacije tih gladmka. Glavno je knjiga ili časopis, a književnici se mogu lako 
ih posudit! ili iznajmiti kao i obični sezonski radnici. Izađi samo na ras¬ 
kršće, gdje se kupe deklasirani književnički pečalbari, i vikni: Ja trebam 
takvu i takvu knjigu, takav i takav članak! i odmah će nastati jagma, tko 
ce dobiti taj posao. Ili još bolje, nemoj ići nikuda, nego čekaj, da ti se 
njizevnicka raja počne sama nuđati, a ti onda biraj među njima i mjeri 
njihovu pamet, makar se kod toga služio nemuštom kritikom kao vještak 
medo u zrelim kruškama ili brbljavi čvorak u tuđim trešnjama. 

Shvaćanje književnosti bez književnika možda ne ruši uvijek knjižar¬ 
skoga i tiskarskoga obrta, ali se zato iz toga shvaćanja rađaju druge, 
mnogo kobnije^ posljedice. Vječni diletantizam ubija pravu književnost. 
Knjige se doduše štampaju, neprestano se pokreću ili subvencioniraju novi 
časopisi, ali nikada da bi u toj šumi izraslo koje golemo stablo. Prolaze de¬ 
ceniji, slave se pedesetgodišnji, stogodišnji jubileji, govori se možda i o 
nekom književnom pokretu, a taj pokret ostaje uvijek na iznajmljenim ra- 
botarima, na slučajnim namjernicima ili na diletantskim početnicima. Naj¬ 
više surađuje u takvoj impersonalnoj književnosti omladina, koja pjeva, 
pripovijeda i raspravlja dotle, dok joj školska i izvanškolska lektira daje 
nadahnuće za sastavljanje svijesnih ili besvijesnih, ponajviše lirskih imi¬ 
tacija; a kada dolazi vrijeme, da takvi »književnici« reknu svoju zrelu, 
muževnu riječ, nestaje ih obično s književnoga — sit venia verbo — igra¬ 
lišta kao i nogometaša ili trkača, kojima njihovo amaterstvo dopušta, da 
budu tek nekoliko godina »u formi«. 

Kadikad se pojedine skupine hvale: Mi stvaramo književnost, mi 
imamo književnost! No nije li to možda iluzija? Ne nadimaju li se^ ta 
možda razigrani Chanteclairi pjevajući zatvorenih ili poluotvorenih očiju 
hiperbolu: Vrbniče nad morem visoka planino? Nalazimo li se^na 
morskoj razini posve blizu morskih vrleti, vidik nam je više puta skučen, 
i svaki nam je timor golem. Istom kada se udaljimo na određen razmak, 
zapažamo pravu razliku između gorostasa Velebita i neznatne vrbnicke 
hridine. Tako je nekako slično i s nekim književnim proizvodima. Listajući 
stranice kakva časopisa običan je citalac cesto zaveden optičkom varkom, 
jer mu se mnogi suradnici bez zasluge pričinjaju veliki. Istom kada prođe 
neki broj godina i čitalac se obazire na tobožnje visoke planine, od kojih 
se udaljio, pretvaraju se mnogi Triglavi i Durmitori u obične reklamirane 
kulise, a kod gdjekojega je »književnika« sav napor jednak krtorovini,, 
koja se uopće ne da otkriti ni dalekozorom na obzorju. 

Povijest daje zadovoljštinu kvaliteti i personalnomu principu, jer oslo¬ 
bađa ličnost od prenatrpanosti papirne makulature i od anonimne raskida- 
nosti literarne industrijalizacije. Ona pamti literarne činjenice i daje im 
smisao i suvislost najlakše prema osobnoj povezanosti, zato joj je P re d 
očima u prvom redu snažan književnik, a tek iz toga izlazi snažna književ¬ 
nost. Povijest smije da čuva potomstvu krupne hrastove, a ne imele na 
njima ili pečurke pod njima. Njezini spomenici nijesu podignuti^ ni pigmej¬ 
cima ni impersonalnim literarnim faktorima. Časopis, izdavači, društva, 
literarni pokreti vrijede za nju onoliko, koliko su pospješili afirmaciju 
opravdanih načela i razvoj snažnih ličnosti. Gdje nema snažnih književnika, 
tamo književna povijest unatoč tonama papira i stogodišnjemu trajanju 
društava nema ni o čem da govori. Kod definitivna utvrđivanja književnih 
rangova znade ta učiteljica života biti vrlo nelaskava revolucionarka, jer 
skida s literarna prijestolja Nerone s njihovom megalomanskom uzrečicom 
»Qualis artifex«, a na njihovo mjesto postavlja možda kakva Ezopa ih 
Fedra, koga je uzdigla u red svjetskih prvaka s ropskoga lanca. 

II 


Vrlo je teško uokviriti književnost bez književnika u stalne zakone. 
Tu može biti sve neodređeno, nejasno, slučajno. Diletanti su u najboljem 
slučaju slični primitivnoj Eolovoj harfi (o kojoj oni u neupućenosti rado 
govore kao o najsavršenijem glazbalu). A gdjekada nije za njih uvredljiva 
ni isporedba s klopocem, koji stvara neharmoničan štropot, pa i to samo 
onda, kada ga tjera sila izvan njega. Diletantizam se voli sakrivati za to¬ 
božnju spontanost i za sentencu: Poeta nascitur. I doista, za gdjekojega se 
diletantskoga književnika može kazati najviše: Natus est — rodio se. 
Maks je Nordau napisao vrlo duhovitu obranu diletanata, ali im je i on 
odredio samo pomoćnu službu u stvaranju kulture. Inače kada bi diletanti 
htjeli preuzeti glavnu riječ u književnosti, bilo bi im dobro prilijepiti na 
čelo ili na leđa rečenicu ruskoga kritika Apolona Grigorjeva: »Diletanti 
razveseljuju samo svoju put, pa kako im zapravo nije ni do čega i ni do 
koga, zato nikomu ne smije biti stalo ni do njih«. v 

No ako izvodimo pravila iz stvaranja velikih književnika, onda je 
jasno, da je književnost proizvod ne samo odličnih prirođenih sposobnosti. 

* neumorne borbe za sto solidniju obrazovanost. Stope su prvenstvenih 
književničkih pregalaca više puta krvave. Svaki je njihov uspjeh iskupljen 
intenzivnim radom, a kod malih naroda često i stradanjima, zapostav¬ 
ljanjem, prezirom i siromaštvom. Vanjski su događaji njihova života bili 
možda rastrgani. Radi eksplozivnosti, neimaštine ili radi jednostrano raz- 
vijene pažnje nijesu mogli kojiputida svrše obične nauke, a tu im zaostalost 
njihovi protivnici, kojima poslije smrti ne će biti ni strva ni java, pretva¬ 
raju u pelin i žuč progoneći ih prišvarkom »đače nedouče« (Često se među 
tom »đačadi nedoučadi« našlo pojedinaca, koji su učinili više za kulturu 
nego ljudi, koji su svršili sve fakultete i zakitili se svim mogućim doktora- 
tima!). Možda su zaostali i u rangu i u kategorijama za svim svojim 
vršnjacima, možda su i u namjestenjima lutali od nemila do nedraga tražeći 
od svijeta naslov za dobivanje tvrde kore hljeba. No unutrašnji njihov 
život pokazuje u jednoj stvari divno jedinstvo i dosljednost: i onda, kada 
su hodali^gladni i poderani kroz gomile ljudstva, i onda, kada su doživlja¬ 
vali razočaranja, neprestano su vježbali opažanje i dijalektičnu sposobnost 
nastojeći da im duša imade što opsežniji kapacitet za primanje cijeloga 
svemira. U njihovu se stvaralačkom radu obistinjavala Goetheova riječ: 

»Nicht Kunst und Wissenschaft allein, 

Geduld will bei dem Werke sein; 

Ein stiller Gn’st ist Jahre lang geschaftig, 

Die Zeit nur macht die feine Gahrung kraftig.« 

A Shakespeare? A Gorki? A mnogi drugi samouci u književnosti? 

Ovo^ se iskapanje imena može otegnuti u beskonačnost, no iz toga 
se ne može skovati mač za obranu diletantizma, nego najviše za pobijanje 
onih, koji mjere vrijednost čovjeka uvijek po fakultetima i postignutim ča¬ 
stima. Nijesu svi samouci diletanti. Shakespeare je prošao vrlo ozbiljnu 
školu i života i nauke. Njegov prijatelj Johnson pjevao je nad svježim 
grobom »slatkoga avonskoga labuda« i »zvijezde pjesnika«: »Ipak ne 
smijem sve pripisati prirodi ... I tko hoće poput tebe stvarati retke pune ži¬ 
vota, taj mora mnogo snovati, kovati, turpijati, taj mora stajati uz nakovanj 
muza kao ti obrazujući forme, obrazujući i sam sebe, pa možda ipak ne će 
steći lovora, jer pjesnik se ne samo obrazuje, nego i rađa«. A Gorki, ne¬ 
mirni lutalac i strastveni čitalac, pripovijeda na svakoj stranici svoje auto¬ 
biografije, kako ga je neprestano mučila žeđa, da sve vidi, sve sazna, u 
sve prodre, i jedino žali, što je svagdje brzao pa radi toga nije mogao 
ničim da se dosta ozbiljno pozabavi. 

Mogu doći razdoblja, kada ljudi u faustovskoj nemoći proglašuju 
bankrot nauka ili u tertulijanovskoj pretjeranosti prihvaćaju lošu formulu: 
»Credo, quia absurdum«. Tada nijesu nikakva rijetkost pjesnici, koji viču, 
da su siti uma, te proglašuju s Baudelaireom maštu »kraljicom sposob¬ 
nosti«. U reakciji protiv naturahzma, realizma i drugih smjerova, koji se 
možda i previše služe u umjetnosti naučnim aparatom, znadu neki tražiti, 
da umjetnik postane dijete i da se povrati što jednostavnijemu izrazu. Ali 
ni tada ne voli nitko da bude neobrazovan ili čak da mu tkogod može do¬ 
baciti : Glupane, ludove! Ako književnici, koji se odvraćaju od pretjerana 
analiziranja, išta vrijede, njihovo geslo u stvaranju nije: Plovi, plovi, moja 

lađo, u koj’ goder kraj. Ni oni se ne zadovoljavaju slučajnim maštanjem 
i domišljanjem, nego nastoje uvesti neki logičan red u svoje svijesne do¬ 
življaje. Dok možda grde razum, tvrdeći s Mefistom, da on čini čovjeka 
»životinjskijim od ikoje životinje«, dok proglašuju tobožnje pravo, da knji¬ 
ževnik smije sam sebi protusloviti, u isto doba traže opravdanje pomoću 
logosa te izmišljaju teorije o intuicionistima, imažinistima, primitivistima 
ili & o podsvijesti dajući time ipak nehotice neku čast razumu kao kod onih 
osnovnih principa mišljenja, koje tvrdimo i onda, kada ih niječemo. 

Ako i tako zvani čisti lirici moraju ići nužno za tim da svoju ljubav, 
negodovanje, zanos, zabrinutost, nadu, bojazan i druga čuvstva raspodijele 
po^ nekom logičnom redu, ako je i njih stid bez adekvatna razloga padati u 
zgražanje, divljenje, milinu, tugu, čežnju, smijeh ili plač, onda dakako 
književnici s većim utjecajem na život — romanopiscu dramatici i esejisti 

_ mogu još manje dopustiti, da im duša bude instrumenat, na kojem će 

slučajne sile izvoditi hirovite melodije. Premda živimo u vijeku aktivističkih 
tipova Mussolinija, Hitlera, Staljina, kada ljudi ne j:eže za tim da budu 
sveznadari Janki Berislavići, već naprotiv mnogi bježe od dubokih speku¬ 
lacija, ipak je i danas sramota biti žigosan radi plitkosti, beznačajnosti, 
ćudljivosti, samovolje i protivurječnosti. Nemamo ni Dostojevskih ni Bour- 
<*eta ni Ibsena ni Tolstoja, koji bi potresali savjest cijeloga svijeta onako 
općenito kao najznamenitiji književnici druge polovine 19. vijeka, ah se 
zato i danas vodi golema borba za izgradnju snažnih književničkih ličnosti. 

Borba je to ne samo za formu, nego i za sadržaj. Oz.biljm su knji¬ 
ževnici svih naroda i vremena svijesni, da njihov rad nije nikakva igra ni 
diletantizam. Čitaoci očekuju od njih, da budu njihovi oslobodioci. Oslobo¬ 
dioci od bezizrazne kaotičnosti tajnoga, zamršenoga 1 prolaznoga kao 1 od 
krivih triumfa nepravde, laži i zlobe. Oni daju plastičnu formu nejasnim na- 
slućivanjima i pribavljaju moralnu pobjedu opravdanim težnjama. Da se 
takav rad izvrši, tu nije dosta imati samo maštu 1 čuvstvo. I u je potrebito 
i duboko umovanje. Sama je plastika pojedinačna 1 nikada ne daje potpuna 
shvaćanja stvarnosti. Zato su književnici primoram da izgrađuju 1 nazor 
o svijetu, t. j. obrazloženo i zaokruženo mišljenje o Bogu, prirodi, duhu, 
materiji, životu, religiji, naukama, posljednjim svrhama 1 uopće o čitavom 
oostojanju i zbivanju. Ne trebamo tek Pascalovih, Verlaineovih, lolstojevih 
ili Psicharijevih ispovijesti, da upoznamo sva trzanja 1 zalete duše u tra¬ 
ženju smisla života i svega bitka. O takvim naporima, koji se svršavaju 
gdjekada pobjedama, a gdjekada na žalost i dubokim padovima, svjedoče 
implicite ili explicite sva trajnija svjetska književna djela. 

III 

Religija kao najglavniji sastavni dio nazora o svijetu može pokazati 
na svim područjima kulture djela besmrtna trajanja. Sekte, koje mjesu 
ostavljale za sobom crkava i drugih napredniji!^ umjetničkih spomenika 
— na pr. bogumilstvo — ili koje su ih pače rušile — kaojia pr. bizan- 
tijski ikonoklasti — pokazuju već time kondemnatorno obilježje zaostalosti 
i zalutalosti. Inače je vjera i kod samih Helena 1 Indijaca podigla tako 
velike građevine, kipove, drame i himne, da za njima zaostaje sve, sto je 

-proiano. Kršćanstvo dakako predstavlja i tu vrhunac prosvjete. Što se 
tiče samih kršćanskih vjerskih knjiga, tu je protestantizam grdno pretjerao, 
Kad je jedino Sveto Pismo proglasio izvorom i normom svojega vjero¬ 
vanja. Ah i om kršćani, koji se drže i tradicije i prije svega crkvenog uči- 
teljstva ne umanjuju time znamenitosti svetih knjiga, već gledaju u njima 
jos ortodoksmje božansku riječ. Čim spomenemo Davida, Salomona, Izaiju, 
Jererniju, pisca knjige o Jobu, Otkrivenje sv. Ivana, poslanice sv. Pavla, 
zazvone nam u duši orgulje nebeske snage i virtuozne harmonije. Riječ je 
nadahnutih pisaca takva, da joj se mora pokloniti nebo i zemlja. »Slušajte, 
nebesa, i ušima zamjećuj, zemljo, jer je govorio Gospodin« (Iz i 2) Ti 
su pjesnici mogli doslovno kazati o sebi Ovidijev stih: »Est Deus in nobis 
agitante calescimus illo«. 

Imade jedno veliko religiozno cijelo, kod kojega personalni princip 
na pivi pogled potpuno iščezava. To je liturgija. Lirski zanos himna, 
poslanica i psalama, herojsko-epska uzvišenost evanđelja, muzička dotje- 
lanost korala, savršena simbolika kretnja, čistoća i svetost mašte, srca i 
uma uzveličava najveću dramu, koja se zbiva svaki dan ne kao gluma, 
nego kao pravi život u svim krajevima zemlje. Mudraci i umjetnici, koji 
su u službi Gospodnjoj proveli ujedinjenje i umjetnosti i znanja i volje i 
osjećanja i gesta, slabo su poznati svijetu. No zato je osobni stvaralački 
princip afirmiran ovdje samim Božanskim Spasiteljem, koji je kao Prota¬ 
gonista u pravoj i jedinoj novozavjetnoj žrtvi privukao k sebi zahvalne 
korove ljudi, da mu u liturgiji prikazuju sve ono, što imadu najbolje i naj¬ 
ljepše, držeći se nadahnutih riječi: »Slava je i krasota pred licem Nje¬ 
govim, svetost i veličanstvo u svetištu Njegovu« (Ps. 95, 6). 

Iz liturgije su se razvile sve evropske književnosti. Mnogi ne će da 
priznadu tu istinu, jer bi najvoljeli, kad bi liturgiju mogli potpuno uništiti. 
Dakako, ti bi se ljudi uvrijedili, kad bismo im rekli, da su vrlo slični onim 
degenei iranim divljacima, koji drže, da je ubiti oca i majku zaslužno djelo. 
A ipak se ta ^ sličnost ne da sakriti. Da je liturgija majka većeg dijela 
evropske književnosti, vidi se vec po tom, sto se svaka literarna narodna 
povjjest započinje prijevodom Sv. Pisma, molitvenika i obrednih knjiga. 
Iz škole proroka, psalmista, evanđelista i pjesnika svetih himna izađoše 
dramatici s crkvenim prikazanjima, mistici s djelima neizrecive psiholo¬ 
gijske raznolikosti i dubine, epski pjesnici s pričanjem duhovnih bojeva, a 
naročito Dante Alighieri s filmom svojega prolaženja kroz pakao, čisti¬ 
je i raj. U daljoj evoluciji porodiše se druge književne vrste, koje bi 
htjele zatajiti svoje koljeno, no njihovo rodoslovlje pokazuje nepobitno, 
da su i one praunuke iste roditeljke, iako su možda vanjštinom više slične 
svojim rođakinjama u staroj Heladi i Rimu. 

Promjenom vjerskog uvjerenja i uopće čitavog nazora o svijetu mora 
se mijenjati nužno i ocjenjivanje životnih vrijednosti. Heretici i oni, koji 
bi htjeli obezbožiti svijet, čine doduše samo epizodu i digresiju čovječanske 
povijesti, ali i njihovo je djelovanje trajno. Oni ruše, što se prije podizalo, 
a podižu, što se prije rušilo. U pokorničkim je psalmima Davidovim ka¬ 
janje divna vrlina, a za Goethea je to napastovanje zla duha. Sv. Pavao 
prikazuje ustrpljivost kao bozansko svojstvo, jer govori o »Bogu ustrplji- 

vosti« (Rim. 15, 5), a Petofi, dijete revolucije, kune: »Ustrpljivosti, ma¬ 
gareća vrlino!« Sv. Franjo obuhvaća djetinjim veseljem sva stvorenja osu¬ 
đujući kod toga proročkim zgražanjem grijeh, a Vladimir Nazor u »Lju¬ 
bavima i mržnjama Žapca Tužnopojca« skida (u časovima, za koje za¬ 
cijelo više ne želi, da bi se povratili), s kršćanskog pogleda na svijet sun¬ 
čane zrake 1 karikira mrzitelje grijeha 1 strasti kao stanovnike hladoleskih 
močvara. Mažuranić u »Smrti Smailage Čen.gijića« i Izidor Poljak u 
pjesmi »U bijelom pluvijalu« crtaju nebesku ljepotu svećeništva, a Đuro 
Vilović u »Majstoru duša« vidi u najuzvišenijem zvanju samo neko novo 
izdanje ružnoga štovanja falosa. Caelum ipsum petimus stultitia, u ludosti 
navaljujemo na samo nebo, pjevao je već stari Horacije, ali je istom novi 
vijek odnio rekord u blasfemijama. Milton je i kao anglikanac govorio 
s osuđivanjem o zavodniku prvih ljudi, no Carducci je pozivao pristaše, 
neka prinose žrtve Sotoni, jer da je on »uništio Boga i popove«, a Rapi- 
sardi, obožavatelj materijalizma i Lukrecija Kara, maštao je u pjesmi 
»Lucifero«, kako se vođa pakla triumfalno vratio s neba gdje je skinuo 
s prijestolja »arcitiranina«. 

U panegiričkom i invektivnom, u apologetskom i pamfletskom načinu 
pisanja nije teško odrediti razliku između udaljenih nazora o svijetu. No 
kod tako zvanog »objektivnog stava« književnika treba vise puta veće 
pronicavosti, da čitalac i kritik stavi sve u pravi sistem.^ Si duo faciunt 
idem, non est idem. Premda je i Matos slavio Majku Božju od^ Kamenih 
Vrata, ipak to nije bila molitva dra. Veli mira Deželića ni onih ^štovatelja, 
koji pale svijeće pred zagrebačkom zavjetnom slikom. Njemački katolici 
citiraju i deklamiraju rado Heineovo »Hođocasce u Kevelaer«, no oni čine 
u svojoj eksegezi ipak neko nasilje, jer Heine nije ni tu bio pobožan kao 
na pr. Gvido Gorres u pjesmi »Utočište gresnika«. Tolstoj je u »Kreutze- 
rovoj sonati« i u »Ani Karenjinoj« oštro napao seksualne^ prestupke mo¬ 
dernih Evropljana, no njegove ideje nijesu ipak inspirirane čistom ljubavlju 
Manzonijevih »Vjerenika«. Mnogi se moderni pjesnici vole služiti, termi¬ 
nima kršćanskih tajna, kada govore o podizanju, transupstancijaciji, uskr¬ 
snuću, očišćenju duše, Majci bola, Golgoti, Zvijezdi mora, ali njihove rijeci 
imadu često posve drugo značenje, nego sto to odgovara običnu kršćan¬ 
skomu shvaćanju. 

Međutim izgrađeni se književnici razlikuju ne samo j*eligioznošću. u 
užem smislu riječi, nego i prikazivanjem književnih sadržaja čisto svje¬ 
tovna karaktera. Nema područja, nema predmeta, do kojega ne bi sezao 
■nazor o svijetu. Kršćanstvo, materijalizam, monizam, panteizam, pesimizam 
i drugi sistemi, koliko se razlikuju u sebi i koliko nijesu.poza, izvode svuda 
transpoziciju misaonog, osjećajnog, apetitivnog i voljnog psihologijskog 
reagiranja. Različito shvaćanje osobe, života, smrti,, rada, čovječjega,,do¬ 
stojanstva, slobode, dobrote, zločinstva, grijeha, prirode rađa. različitim 
držanjem i prema realnim životnim pojavama kao i prema svim. moguć¬ 
nostima, koje se dadu zamisliti. Tu je varijabilnost imao na umu i Strind- 
berg, kada je u »Gospođici Juliji« i u »Drugovima« tražio, da čitaoci i gle¬ 
daoci vide komiku i u onim prizorima, koji se obično drže tragičnima. No 
tu valja primijetiti, da je nordijski dramatik bio slab u provođenju arth 

stičkog preoki etanja vrijednosti, pa zato nije mogao umjetničkom sugestijom 
pobijediti našu »sentimentalnost« i postići to, da se poput nekih sadističkih 
krvoloka francuske revolucije smijemo tamo, gdje nam stradanje ljudi na- 
punja^ dušu tugom. Unatoč tomu ostaje istina, da poseban nazor o svijetu 
i dru-stvu imade doista i svoju posebnu primjenu tragike, komike, miline, 
uzvišenosti i drugih estetskih kategorija. 

IV 

Ljudi su slabi, a dosta i zli, zato je njihov život često pun kontradikcija, 
nedosljednosti i pakosti. I književnici mogu reći s Terencijem: Homo sum, 
humani nihil a me alienum puto. Pjesnik ljubakanja Ovidije ošinuo je i 
sebe, kad je svojoj Medeji stavio u usta riječi: Video meliora proboque, 
.tenora sequor — vidim, što je bolje, i odobravam to, a povodim se za go¬ 
rim. Chateaubriand, zastupnik ponešto falzificiranoga, tako zvanoga estet¬ 
skoga kršćanstva, nije se žacao biti prevrtljiv i mekoputan u isto doba, dok 
je slavio karaktere, mučenike i svece. Verlaineove vizije herojskih kreposti 
i najsvetije odluke bile su iskidane trenucima bakovske nesvjestice i sa- 
tirske putenosti. Mnogi su se književnici ponijeli beskarakterno »ostavivši 
nehjepo svoj štit«, »kad je bila skršena hrabrost« (Horacije), ali je nji¬ 
hovo uvjerenje imalo ipak silan utjecaj i na njihovo pisanje i na cijelo nji¬ 
hovo biće. Nazor o svijetu nije kod njih bio samo mentalitet, već i senzi¬ 
bilitet, a redovito i prakticitet. Njihovo je stvaranje u glavnom bilo po¬ 
tvrda za istinitost onih riječi, što ih je dr. Siegmar Schultze napisao u 
knjizi »Der Zeitgeist der modernen Litteratur Europas«: »Nazor o svijetu 
utječe nehotice na djelovanje, osjećanje i mišljenje pojedinca«. 

No kada imademo pred očima one književnike, koji se bave beletri¬ 
stikom, ne smijemo zaboraviti ni onu zgodnu opomenu, koju je napisao 
Macaulay u eseju o Miltonu: »Najveća pogreška, koju pjesnik može uči¬ 
niti, kad na svijet iznosi svoje misli i osjećaje, jest preveliko mudrovanje«. 
Istina, u književnosti 'se mora naći mjesto i za Fenelonova »Telemaka« i 
za Carlyleova »Sartora resartusa« i za Mahnićev didaktični roman »Kroz 
ti nje ovoga svijeta«; ali to nije čista beletristika. Posve je krivo imao pro¬ 
pagator njemačkog evolucionizma i »prirodnoznanstvenih osnova poezije« 
Bolsche, kad je zahtijevao, da 'svaki pjesnički proizvod mora biti »eksperi- 
menat, shvaćen u dosjovnom, znanstvenom smislu«. Premda se i nauka i 
beletristika, služe logičkim sudovima, ipak su njihovi specifični ciljevi i sa¬ 
držaji j-azlični. Nauka ostaje kod apstraktna umovanja, a beletristika nam 
u logičnim misaonim formama iznosi plastične radnje, događaje, doživ- 
ljaje, pejzaže, Jsporedbe, metafore, •simbole. Beletristika se ne zadovo¬ 
ljava time, da čitalac samo suhom refleksijom stvori sud: To je divno, to 
je veličanstveno, to je grozno, to je sveto, to je podlo itd., već ona hoće, 
da sve to plastično intuiramo i sugestivno osjetimo. U nauci smo često to 
dublji, što se više uzdignemo iznad pojedinačnoga, a u beletristici bi ne¬ 
umjereno analiziranje i sintetiziranje moglo ugušiti konkretnu sliku i 
intuiciju. 

Ideje se u beletristici^ moraju -utjelovljivati u plastičnim oblicima i u 
spontanom osjećajnom držanju književnika prema njima. Kod čitalaca je 

psihologijski red doživljavanja ovaj: logičnim formama suđenja i zaklju¬ 
čivanja prenosimo se u plastično upoznavanje događaja, doživljaja i pri¬ 
rodnih pojava. S time su u isti mah povezani i pjesnikovi osjećaji i^ ugo¬ 
đaji, koji nam sugestivno osvajaju dušu. Na osnovu 'divljenja, zgražanja, 
smijanja, sažaljenja, radosti, zebnje i uopće bilo koje nijanse sklonosti ili ne¬ 
sklonosti stvara se u našoj svijesti i ideja o vrijednosti ne samo spoznane 
plastične pojave, nego i svih identičnih realnosti i potencija. Proces, srodan 
sa stvaranjem ( nepotpune indukcije, u kojoj smo i iz neznatna broja poje¬ 
dinosti bili ovlašteni na opći zaključak, samo ako smo proniknuli unutrašnju 
zakonitost života i prirode. Ab uno disce omnes.. 

Često se čine velike pogreške kod prenošenja nazora o svijetu u pla¬ 
stiku i u osjećajne sugestije. Kranjčević je pretvorio pesimizam doista u 
svoju krvavu ranu. Njegovim suzama i neutjesivoj tuzi vjerujemo., iako mu 
s filozofijskog, religioznog i etičkog stanovišta mnogo toga zajnjeravamo. 

I Vladimir je Vidnć za svoj pokudni paganizam našao plastičnu inkarna¬ 
ciju i cerebrospinalnu vitalnost. Ali Tresićev je eklekticizam u većini sluča¬ 
jeva ostao apstraktan, nategnut, bez mašte i živaca, i zato psihologijski 
neuvjerljiv. Čitamo li na pr. »Gimnosofistu«, osjećamo u lazvucenim 
isporedbama i metaforama 'stvaralačku nejezgrovitost i patetičnu retoriku. 
Geste su veće od životnog sadržaja, zato bi narod kazao za ovakvo stva¬ 
ranje : Golem turban, pod njim nema efendije. Ni Isidor Poljak nije potpuno 
uspio u ciklusu »Iz ostavštine mojega prijatelja«. Napadna didaktika i pro¬ 
povjedničke manire u nekim pjesmama, osobito u uvodu i u zaglavku, unose 
u ciklus nepjesničku tehniku i instrumentaciju i stvaraju nerazmjer između 
umovanja i plastično-osjećajnog oblikovanja. 

Mnogi su teoretici već od najdavnijih vremena bili skloni tomu da 
pjesničko stvaranje tumače kao elementaran proces, kojim gospodari, slijepa 
nužda. Furor poeticus imao je da posve ukloni ili barem umanji pjesničku 
odgovornost. Takvomu se determinističkomu tumačenju puklanja^u novije 
vrijeme i sam Fran^ois Mauriac.*) U istinu svako snažnije pjesničko stva¬ 
ranje imade u sebi za vrijeme trajanja nekakvo afektivno, ekstazno^obi¬ 
lježje. Pa i onda, kad je beletrističko djelo već gotovo, pjesnik mora često 
s Nazorom da kaže: »Sve mi darovala vila, al meni se otkriti ne smije«. 
Ipak sve to ne opravdava teorije o poetičko-kreativnom determinizmu. 
Furor poeticus nije jači od najjačih naših nagona, pa ako kršćanstvo trazi 
i za sam seksualni nagon, da njime vlada razum i odgovornost, onda po¬ 
gotovu treba da tomu gospodaru podvrgnemo beletrističko sj:\aianje. 

I Mauriacovu koncesiju neodoljivoj psihologijskoj nuždi valja pri¬ 
lično korigirati. v , , 

Pjesnik se ne služi samo maštom. I u samom času stvaranja radi kod 
njega i mašta i razum i volja i čitava duševnost Uzmemo li pak na um 
slobodno odabiranje i književničkog zvanja i književnih sujeta, zatim onaj 
razmak od stvaranja djela do njegova objelodanjivanja, a pogotovu .ono 
dugo vrijeme, kada pjesnik priprema svoju građu razrađujući nazor o svijetu 
i odgajajući snagu svoje osobe iskustvom života i naukama, onda moramo 

*) Isporedi o tom u »Spomenici franjevačke klasične gimnazije u Visokom« 
raspravu dra. fra B. Badrova: »Bolna drama Fran?ois Alauriaca«. 

postaviti tvrdnju, da rijetko koje zvanje imade tako malo prava govoriti o 
nesvojevoljnosti svojih čina kao zvanje ozbiljnih stvaralaca beletristike. 
a v?.g a ^ a ( s< : y ise puta, da ni sami pisci ne znadu, bi li dali prednost 
filozofiji ih beletristici. Njemački je estetičar i pjesnik Vischer izjavio: 
»Kada sam raspoložen za pjevanje, pričinja mi se znanost, pričinja mi se 
filozofsko mišljenje jadnim. Bavim li se znanošću, ukazuje mi se naprotiv 
sva umjetnost kao igrarija«. U stvarnosti se to takmičenje između bele¬ 
tristike, filozofije rješava tako, da je nauka jača kao čuvarica istine i 
tamamteljica zablude. Sto ne podnosi njezine kritike, to mora prije ili 
kasnije propasti, pa makar se javljalo u plastici Homerova i Hesiodova 
U impa. No u samom odgoju naroda veći je i neposredniji utjecaj imao 
omer nego njegovi protivnici Ksenofan i Platon. I kasnije su pjesnici 
osvajah veći broj ljudi nego narodni prosvjetitelji. Šenoa je u očima većine 
čitalaca veći od Stross>mayera. Kranjčević je u svoje vrijeme popularizirao 
pesimizam kod naše inteligencije više nego sam Schopenhauer. U posljednjih 
deset godina predobio je Krleža kod nas marksizmu više pristaša nego 
sama djela Marksova. Uopće može se reći, da je filozofija i nauka pri- 
azmja malenu broju intelektualaca, a manje obrazovani slojevi traže 
zornu pedagogiju, za koju su sposobniji pjesnici. Radi toga svaki ozbiljniji 
pokret dolazi sam od sebe na misao, da su mu pored organizatora i uče- 
njaka potrebiti za uspjeh i snažni beletristi. 


IVANKA VUJČIĆ: 


IMA I TAKOVIH...! 


Ima i takovih, koji na putu 
Traže nešto toplo i blisko, 

Što bi privili 
Na svoje drhtavo srce 
I lutaju stazama 
Sami. 

Njihove ruke su blijede i dobre. 
One ne guraju nikoga, 

Da prije stignu do cilja. 

Oni pomažu, dok sami 
Plaču u tami. 

U cvijeću i suncu, 

U jesenjoj tuzi 
I nježnoj bjelini snijega, 


Osjećaju oni pozdrave onoga, 
Što bi htjeli 
Da dođe. 

I tiho, sa bolom u duši 
Stanu u prikrajak koji, 

Kad nema ništa i dan kad 
Opet prođe! 

Dok oni drugi u suludoj vrevi 
U bijesnom tempu stižu 
Ciljeve svoje, 

Znajte! Ima i takovih, 

Koji kao drhtave sjene 
Čekajuć u prikrajku 
Stoje .. . ! 

D R. HIJACINT BOŠKOFIĆ, O. P.: 

TOMIZAM U NAŠIM DANIMA 

Danas se može sigurno kazati da je tomizam najpopularnija i najra¬ 
širenija filozofija. Od onoga vremena kada je slavni papa Leon XIII. 
upozorio cijeli katolički svijet na vrijednost ove, nažalost zaboravljene, 
nauke pa pozvao katoličke mislioce da posegnu za sakrivenim blagom sred¬ 
njega vijeka, interes je za ovu filozofiju sve više rastao i jakim usponom 
zauzimao maha među suvremenim misliocima. Kad ne bi bilo drugo nego 
samo ta činjenica da je ova filozofija službena nauka katoličkih institucija 
u kojima se sustavno iznosi, tumači i brani tomizam, već bi to dostajalo da 
se može govoriti o njegovoj popularnosti. Međutim, utješna je činjenica 
da je danas ta crkovna filozofija izašla iz škola pa da sve više prodire i 
u lajičke krugove. To se osjeća najprije na javnim službenim universama. 
Nije osamljena činjenica da čak i one universe koje su nepovoljni stav za¬ 
uzimale prama tomizmu, imaju danas po jednu katedru tomističke filozo¬ 
fije. A nije ni potrebno spominjati da je veliki broj svjetovnjaka posegnuo 
za ovom naukom i da je u njoj našao konačno svoje smirenje. Čak je istina 
da su baš svetovnjaci u nekim zemljama jači pobornici ove misli, rime je 
srednjevjekovna misao našla oduška i počinje da dolazi do svoga iziazaja 
pa se manifestira nesamo u stručnim filozofskim raspravama, već prodire 
i u javno mišljenje te postaje jedan od najvažnijih čimbenika suvremene 
kulture. 

Očit znak prodiranja tomizma u javni život jest neobično velik uspjeh 
prijevoda tomističkih djela koji se organiziraju u nekim evropskini zem¬ 
ljama. Španjolci su već odavna imali prevedeno najglavnije djelo sv. Tome, 
Teološku Sumu. Katolici Francuske, okupljeni oko revije »La nouvelle Re- 
vue des Jeunes«, već od nekoliko godina rade na popularnom izdanju prije¬ 
voda Sume. Velika naklada u kojoj izlazi to djelo, pokazuje kako ono pro¬ 
dire i u šire slojeve. Njemački dominikanci, zajedno s nekim profesorima 
u Miinchenu, počeli su prošlih godina prevoditi osnovno djelo sv. Tome. 
Čak i maleni češki narod odvažio se na to i to, što je veoma zanimljivo, 
s velikim uspjehom. 

Čini se da ta nauka postaje neka moda, jer ljudi osjećaju da im nešto 
nedostaje, ako nijesu bar donekle upućeni u tu nauku. Interesantna je stvai 
da se u mnogim zemljama organizuju tomistička društva koja imaju za cilj 
da se što bolje upute u srednjevjekovnu filozofiju. Ta društva ne postoje 
samo među visokim krugovima stručnjaka kao što su širom cijeloga svijeta 
tomističke akademije kojih ima preko dvadeset, ili kao što je u rrancus oj 
poznata »Societe Thomiste« ili u Kanadi »Institut za proučavanje srednjo¬ 
vjekovne folizofije«, već ima društava čisto popularnih koja imaju za cilj 
da rašire tomističku nauku. Tako nije neobično da se nađe po Francuskoj 
i ženskih tomističkih društava u kojima se sustavno iznosi nauka burne 
teološke. Na ta popularna predavanja dolaze čak i om koji nijesu nikada 
imali nakane da postanu filozofi, ali osjećaju potrebu da se malo bolje 
upute u tu nauku koja je postala danas najaktuelnija. 

Naročito se zapaža interes mladeži koja se zagrijava za tomističku 
misao. To se osjeća u svim zemljama. Tako na pr. talijanske sveučilišne 
organizacije svake sedmice imaju predavanja o tomizmu koja im drže raz- 
hcni stručnjaci, dok se u njihovu službenom časopisu gotovo u svakom 
bioju nalazi po koji članak iz tomističke filozofije osim što neprestano 
prate sve struje toga pokreta. Važno je spomenuti i to da su prošlih praz¬ 
nika na svome godišnjem kongresu, koji običavaju držati svake godine, 
imali za temu. Aktualnost tomizma. Njihovi vođe dobro uviđaju da je 
svakom đaku koji ima da postane javnim radnikom, potrebno dobro po¬ 
znavanje principa filozofije. 

Aktivnost se tomizma očituje pogotovu u povremenim stručnim časo¬ 
pisima. Časopisa koji se bave tomizmom, ima danas u svim zemljama. 
Poznate su stare francuske revije koje izdaju dominikanci, »Revue tho- 
miste« i »Revue des Sciences philosophiques et theologiques« kao i dobro 
poznata »Revue neoscolastique de pilosophie« koju izdaje filozofski institut 
na katoličkoj univerzi u Louvainu te njoj bliska »Rivista di filosofia neosco- 
lastica« u Milanu koju je pokrenuo poznati filozof Gemelli. U Italiji rade 
dobro revije dviju univerza Gregoriane i Angelicuma, kao i »Divus Tho- 
mas<< koju izdaje kolegij u Piacenzi. Kod Nijemaca lijepo radi revija 
»Philosophisches Jahrbuch«, dok je u Americi ovih zadnjih godina osno¬ 
vana skolasticka revija »The New Scholasticism«. U Španiji propagira 
tomizam već od vise godina dominikanska revija »Ciencia tomista«. Ra¬ 
zumije se, da ne možemo navesti svih revija koje su pokrenute zadnjih 
decenija, jer bi nas to odvelo u dugo dosadno nabrajanje. Velika naklada 
tih časopisa očit je znak da je danas tomizam jedan od najaktuelnijih filo¬ 
zofskih struja. Tako na pr. u Češkoj tomisticka revija »Filozoficka Revue« 
izlazi u toliko primjeraka koliko imaju ondje sve druge revije zajedno. 

..To povoljno stanje za tomizam nastalo je uslijed sve većeg studija 
povijesti skolastike. Pred nekoliko godina nije se ni znalo za najvažnije 
pretstavnike skolastike pa, kako govori sorbonski profesor g.^TJilson, đaci 
u školama nijesu ništa čuli o velikoj periodi skolastičke filozofije, kao da 
od Plotina pa do Descartesa čovječanstvo uopće nije mislilo. A istina je, 
veli nadalje isti povjesničar, da je zlatno doba skolastike imalo ne manje 
pretstavnike misli nego li doba Kanta, Hegela ili bilo koje drugo. Danas 
su t:e predrasude, zaslugom kršćanskih historika, prestale, i nije osamljena 
činjenica da se na univerzama predaje povijest skolastike ne manje nego 
povijest grčke ili rimske ili moderne filozofije te tako ona dobiva dostojno 
mjesto u povijesti ljudske misli. Kod Nijemaca danas lijepo rade na tom 
povijesnom polju Msgr Grabmann i Karei. Ehrle. Golemu zaslugu u Fran¬ 
cuskoj za povijest tomizma ima svakako o. Mandonnet kao i njegovi učenici 
Chenu i Thery. Zajedno s njima radi spomenuti sorbonski profesor g. 
Gilson. 

Znak jakosti i snage tomizma, očituje se i u protivničkim taborima koji 
u ove zadnje dane^svojim približavanjem tradicionalnoj filozofiji pokazuju 
ispravnost tomističke filozofije. Kako je poznato, moderna je filozofija 
nastala odvajanjem od tradicionalnne filozofije. Ljudi su mislili da je ta 
filozofija zastarjela pa da treba poći novim putovima i izmisliti nove si- 


steme, te okrenuti red misli protivno nego što se radilo u Srednjem vijeku. 
Zato je i shvatljiva ona tradicionalna odbojnost koju pokazuju moderni 
filozofi prama skolastici, a višeputa se s prezirom govori o svemu onome 
što miriše skolastikom. Međutim, taj prezir počinje malo pomalo iščeza¬ 
vati i osjeća se snažni povratak k onome što se je prezrelo. Taj se .preokret 
opaža u svim većim zemljama. To je, najprije, jasno u samoj Njemačkoj. 
Čovjek bi mislio da se ta zemlja, sa svojom idealističkom filozofijom, koja 
je sve izjednačila s mišlju pa je sustav sve realnosti svela na ljudski um, 
neće nikada vratiti kršćanskom realizmu. A ipak, u ove zadnje dane, i. tu se 
opaža veliki preokret. Ako vjerujemo g. Gurviću, koji je u svojoj lijepoj 
knjizi: »Les tendences actuelles de la philosophie allemande«. iznio sisteme 
suvremene njemačke fenomenologije, da je ta struja najvažnija, gotovo je¬ 
dina u Njemačkoj, onda možemo ustvrditi da se njemačka filozofija pribli- 
žuje tradicionalnoj koncepciji. Jer se baš ta struja odvaja od temeljnih zasada 
idealizma od kojega je bolovala njemačka misao, te se vraća realizmu. Du¬ 
bokim proučavanjem misli napokon se uvidjelo da u njoj ima nešto više nego 
misao, da misao pretstavlja nešto što je izvan nje. Time se postavlja teza 
objektivizma. Razumije se, za nas to nije velik dobitak, jer smo mi to 
znali i prije pa su nam naši skolastički principi to jasno pokazivali. Zato 
nećemo usvojiti te nauke kao nekoje suvremene rezultate koje bi izvojštila 
moderna filozofija, kad je svakome, tko pozna tomizam, jasno da su ti 
rezultati ffć prije bili pronađeni samo što su bili zaboravljeni. Ali, nema 
dvojbe, to je za nas dobitak, jer je to opet znak da je zaboravljena filo¬ 
zofija bila na pravom putu pa da je bilo nerazborito jednostavno se otcije- 
piti od nje i poći sasma drugim putem. 

U Francuskoj, doduše, još je i danas jaka idealistička filozofija kojoj 
su pretstavnici, među ostalima, Brunschwicg, Parodi i Ruissen, ali se. čini 
da su to zadnji trzaji filozofije koja počinje da stari i koja, kako, se izra- 
zuje Maritain, odaje znakove starosti i umne skleroze. Stari ono što nema 
života. A idealizam koji se zatvorio u goli um, ne može da ništa asimilira, 
pa zato nije u stanju da se razvije, te je nuždom prirode osuđen da pro¬ 
padne. Taj udarac idealizmu, isto kao i materijalizmu i pozitivizmu, zadao 
je slavni filozof Bergson. Jasno je da mi ne možemo usvojiti svih teza ovoga 
filozofa, ali ipak stoji da je on zadao velik udarac Kantovoj koncepciji i da 
njegovu nastojanju moramo zahvaliti pobjedu velikog dijela skolastičkih 
teza. 

U Italiji idealizam Gentilea, Crocea i drugih još je i danas aktuelan 
te se može smatrati jednom od važnijih, čak i službenih talijanskih filo¬ 
zofija. Ali usto je sigurno da je skolastička filozofija.u toj zemlji ne manje 
jaka i svi su izgledi da će se talijanski mislioci prije ili poslije povratiti 
nauci svoga velikog zemljaka, Tome Akvinskoga. 

Veoma je zanimljiva pojava realizma u anglosaksonskim zemljama. 
Engleska, doduše, nije pala pod velik utjecaj Kantov, ali je bila otprije 
sklona idealizmu (Berkeley!), pa nije čudo da je u zadnjim decenijima 
usvojila Hegelov idealizam koji je unio Green, Caird i drugi. Tako je ona 
primila Kanta po Hegelu. Ali ta pojava nije baš ostavila tragova, i prak¬ 
tički engleski duh počinje da se vraća zdravom razumu, a ovaj se ne može 

dakako nikada sprijateljiti sa čudnim akrobacijama idealizma koji nikada 
neće moći da se spoji s praktičkim životom običnog čovjeka. Takozvani 
neoreahzam Eng eske, isto kao i Amerike, danas je jedan od važnijih po- 
Ja Y a Y ? vlm zemljama a za nas značajan stoga što se on neobično mnogo 
pnblizuje tomističkom realizmu. Nastojanje tih realista (Moore, Alexan- 
der, KusseH Laird i drugih) jest da se ljudska misao oslobodi neosnovanih 
zaključaka idealista kojima se htjelo podrmati vjeru u stvar izvan nas. A 
poznato je da je^to jedna od temeljnih teza tradicionalne filozofije. 

U jednu riječ, danas je stanje tomizma neobično povoljno. Ne samo da 
se osjeća jako nastojanje u svima zemljama da se ta nauka što više popu¬ 
larizira, da se usto što bolje prodube, već se opaža da i ljudi protivničkih 
tabora ponovno kreću k njoj, tako da se može slobodno kazati da tomizam 
mje nikada bio u boljem položaju od svoga pada u XIV. vijeku pa sve 
do danas. To nam ulijeva nade da će ovaj sistem za kratko vrijeme postati 
jedan od glavnijih čimbenika po kojemu će se razvijati moderna kultura. 

FRA F JEKOSLA F KLARI ć: 

MOLITVA 

Božansko lice sja . . . 

U prahu vjernici mole — 

Za lijek 
I rane što bole 

I za veliko milosrđe kraljsko: 

Naše su noge umorne . 

I znojne i prašne, Gospode, 

Od dugih i kaljavih putova . . . 

Sprži nas ognjeno podne — 

Na ledu žile nam mrznu . . . 

Gasnemo ko zadnji sunčani trak — 

Pruži nam, o dobri Gospode, 

Hlada-i zraka- 

I vode 

Sa tvojih vrela bisernih — 

Da mijemo ranjeno lice 
I srce — 

I veliku da ugasimo žeđ- 

Oj hlada — i zraka — i vode — 

Trebamo 

I zlatni pehar ljubavi, 

O mala Hostijo bijela — 

I zlatni pehar ljubavi. . . 

GABRUEL CVITAN: 


MOLITVA ZA KIŠU 

Nemamo vode, presušila vrela, 

Žubor potoka ne pozdravlja zoru, 

Žalosno bleji blago u oboru. 

Žita su svela, 

Strah snivaju sela, 

Starci su tužni, djeca nevesela. 

Bože, u kog je dobrote odviše, 

Daruj nam oblak obilate kiše. 

Da zemlja što od suše mrije, 

Žedna se napije. 

Pogledaj ptice kako sporo lete, 

Cvrkut im tužan i pun tihe sjete. 

Livadi sunce zapalilo kose. 

Novi nam dani nove patnje nose. 

Željni smo, Bože, vidjet suzu rose 
Na čaški cvijeta, 

Na krošnji drveta, 

Kako se srebrom prelijeva i blista 
Na vlatu travke, r *. obrazu lista. 

Otvori, Bože, ustave nebesa, 

Blagoslov prospi zdrave tople kiše. 

Nek Ti na slavu mirisima diše 
Cvijet jaglaca, maslačka i vrijesa. 

Nek siđe radost 
Na mrtve pašnjake, 

Njive, vinograde i voćnjake. 

Povrati im, Gospode, mladost; 

Nek zastruje novim životom, 

Mirisom i ljepotom, 

I obraduju nas težake. 

Daj, da ožive zamrli potoci, 

Planinska vrela, skriveni otoci, 

Šuma, planina, 

Brijeg i dolina . . . 

Jer svi smo, Bože, djeca Tvojeg bitka. 
Žeđamo čašu istoga napitka . . . 

Mirisne kiše, nebeskoga vina. 

PREGLED 


ZA D. M. DOMJANIĆEM 

Nikako ne mogu da se sjetim kako sam se 
prvi put susreo s pok. Domjanićem i kada sam 
se s njim upoznao. Ali svakako, taj susret nije 
bio privatne prirode, ni slučajan. Radilo se bez 
sumnje o njegovoj suradnji u »Hrvatskoj Pro- 
.svjeti«. Kada sam, u početku god. 1920., pre¬ 
šavši trajno u Zagreb, preuzeo uređivanje »Hr¬ 
vatske Prosvjete«, desila se najteža kriza koja 
je uopće dosad zadesila naš izdavački i štam¬ 
parski svijet. Kada je već prvi broj bio složen 
a gotovo sav i prelomljen, nastao je golemi 
štamparski štrajk koji je zaustavio čitav na¬ 
kladnički rad za preko dva mjeseca. Posljedica 
ovoga toliko krupnoga pokreta — za kojega, 
kako je poznato, nisu izlazile ni dnevne novi¬ 
ne nego u kolektivnom »minijaturnom« izdanju 
koje su izrađivali sami vlasnici štamparija — 
bila je nova tarifa koja je iz temelja izmijenila 
ekonomske pretpostavke za izdavanje listova, 
pogotovu s obzirom na to da su i papiru, veći¬ 
nom uvoženom, cijene iz dana u dan skakale. 
Uslijed toga ostala je »Hrvatska Prosvjeta« 
.gotovo za čitavu tu godinu jedini književni list 
u Zagrebu, pa su stoga bile na dnevnom redu 
ponude suradnje i od strane ljudi koji listu 
.nisu bili baš blizu. Mnogi su tako tumačili či¬ 
njenicu, da su se te godine prvi put pojavila u 
»Hrvatskoj Prosvjeti i oba hrvatska pjesnička 
prvaka, pok. Domjanić i g. Nazor, no već sa- 
ma činjenica da su obojica stalno i trajno ostali 
suradnicima lista i onda kada je, poslije toga, 
u Zagrebu niknulo i odviše književnih listova, 
pokazuje da je njihova suradnja nastala iz že¬ 
lje da pridonesu izgradnji lista koji se doticao 
jednoga dijela njihova stvaranja, i da zasvje¬ 
doče svoje povjerenje u književnu razinu lista 
i u vrijednost njegova nastojanja. Pok. Domja¬ 
nić pojavio se u br. 5. pjesmom »Molitva u no¬ 
ći« te i sam naslov i karakter pjesme pokazuje 
kako je pažljivo birao što će dati listu koji je 
imao određen svoj karakter i smjer. I u svojoj 
daljoj suradnji ostao je jednako tankoćutan i 
osjetljiv, kad god se ticalo sadržaja pjesama, 
dosuđenih »Hrvatskoj Prosvjeti«. Dakako da 
se nije radilo samo o pjesmama religioznog ka¬ 
raktera; već u istom broju s »Molitvom« štam¬ 
pana je i »Noći bez zvijezda« koja me je obra¬ 


dovala naročito stoga što je sva u tonu i stilu 
koji je karakterističan za »Kanconijer», pa sam 
tako, pored neobičnijeg i novog Domjanića u 
vers-libreu i s akcentima religioznog traženja, 
imao i staroga Domjanića, pjesnika diskretne 
erotike sa sumornom rezignacijom u kojoj je 
bilo toliko osjećajnog intenziteta njegove otmje¬ 
ne i ponosne duše. Takva su ga čitaoci već po¬ 
znavali pa, nadovezujući na staro i poznato, 
nije bilo teško uvesti ni ono što je bilo novo 
i neobično. Kada smo se pobliže upoznali, kada 
sam pod njegovim pretsjedanjem počeo surađi¬ 
vati u »Matici Hrvatskoj« kao odbornik, našao 
sam u njemu čovjeka koji mi je prilazio uvijek 
s potpunim povjerenjem, s prijateljskom iskre- 
nošću i delikatnošću koja je bila upravo dirlji¬ 
va. Slobodno vrijeme bilo nam je na žalost 
obojici škrto odmjereno, i obično bi se naši raz¬ 
govori vodili na izlasku sa sjednice, kada bi¬ 
smo jedan drugoga — već prema prilikama — 
ispratili komadić puta, ili kada bih, idući kroz 
grad iz tiskare ili škole, najčešće subotom oko 
podne, nabasao na njega kako sam hoda Ilicom 
da malo odahne od monotonije svoga uredskog 
posla. Tada bi mi obično govorio o svojim no¬ 
vim pjesmama ili o osnovama za njih; pritom 
je karakteristično, da je znao mjesecima una¬ 
prijed sadržaj ili osnovni motiv pjesme, i da 
je već čitave otsjeke imao izrađene u glavi 
davno prije nego što bi ih konačno gotove na¬ 
pisao. A za neke od pjesama znam da, i kad 
su bile napisane, nije bio još sasvim zadovoljan 
s pojedinim stihovima, pa je i duže vremena 
znao čekati dok im ne bi dao definitivni oblik. 
Kako je često bio potišten i ogorčen općim pri¬ 
likama, preopterećenjem uredskim radom i svo¬ 
jim prilično osamljenim položajem u životu 
(ne brojeći ovamo, dakako, njegov srdačni i 
lijepi život s njegovim najbližima, s majkom i 
sestrom koje je nježno volio), nije ni čudo što 
se taj osjećaj silom prigušivanog nezadovolj¬ 
stva javlja u više njegovih pjesama iz posljed¬ 
njeg vremena. Unatoč samom njegovu karakte¬ 
ru; jer je pokojnik lično, inače, bio neobično 
živ i ekspanzivan čovjek koji je volio život i 
veselo društvo, iako ne bučno i besmisleno ve¬ 
selje. A znao je pogotovu da se mračna po- 
tištenost onakvih pjesama ne podudara s du- 

hom kršćanskog pouzdanja i vedre predanosti 
kakva bi imala da odiše sa stranica »Hrvatske 
Prosvjete«, pa bi mi stoga obično rekao: »Imam 
opet jednu pjesmu, ali tu ću dati u Srpski Knji¬ 
ževni Glasnik, previše je pesimistična za vas.« 
Za svaku svoju novu pjesmu davao bi mi, tako 
rekavši račun iako ja to, razumije se, nikad 
ne bih tražio. I kad se odazvao »Književnoj 
Krajini«, ili kojem dnevniku, ili »Danici« (ko¬ 
ja mu se, iz zahvalnosti, baš uoči same smrti 
onako »kritički« narugala!), tražeći na taj na¬ 
čin nekoga savjeta za svoje postupke. Kaj¬ 
kavske je pjesme obično namjenjivao »Hrvat¬ 
skoj Prosvj.« i katkada, u slučaju erotike, i sam 
upozorio kako bi tkogod mogao dotične stihove 
neprijatno tumačiti, ali bi se uvijek ograđivao 
tumačeći svoju pravu misao. Uvijek mi je, ne¬ 
običnom delikatnošću, tako rekavši, nastojao su¬ 
gerirati da takve pjesme i ne štampam; ali mu 
je uvijek bilo neobično drago kada bih, vjeru¬ 
jući u njegovu poštenu lojalnost, zadržao i te 
pjesme te ih bez odgađanja štampao. Uređenje 
njegove »Matičine« zbirke pjesama bilo je po¬ 
vjereno pok. Lunačeku i tu je, dakako, potpuno 
predao stvar njemu. Nakon štampanja zbirke 
napisao sam prikaz u »Hrvatskoj Prosvjeti« 
(1925.) koji sam mu dao na čitanje u korekturi 
nastojeći da uklonim eventualno što se ne bi 
slagalo s njegovim vlastitim interpretiranjem 
njegove poezije ili historijskih činjenica. Sve 
je bilo u redu samo me je upozorio da Verla- 
inea nije bio čitao prije Kanconijera, iako mu 
je toliko srodan (to je u štampanom prikazu i 
istaknuto), naprotiv je izričito potvrdio moju 
pretpostavku o jakomu utjecaju Nadsonove po¬ 
ezije na osnovni ugođaj mnogim njegovim pje¬ 
smama. Posljednju zbirku, onu koja je iz/išla 
u »Savremeniku« S. K. Z., dao mi je na čitanje 
u rukopisu prije štampe; predložio sam mu na 
2—3 mjesta manje retuše u stihovima, i sve je 
potpuno usvojio, a tako i naslov »Ratni odjeci« 
za drugu grupu pjesama. U svoje vrijeme (bi¬ 
će pred gotovo deset godina) neka je njemačka 
naklada htjela da štampa slikovnice koje su ori¬ 
ginalno bile njemačke, a u hrvatskom izdanju 
trebale bi imati Domjanićeve originalne kajkav¬ 
ske stihove. Bio je toga već dosta izradio, če¬ 
sto s izvrsno pogođenim dječjim tonom i hu¬ 
morom, u koliko mi je mogao govoriti stihove 
na pamet, na šetnji. Zapala me je dosta deli¬ 
katna zadaća da ga svjetujem šta bi tražio u 
pitanju honorara. Izračunao sam stvar u švi¬ 


carskim francima, i premda zahtjev nije ni¬ 
pošto bio pretjeran, do slikovnice ipak nije do¬ 
šlo ali, mislim, ne radi honorara, nego radi pi¬ 
tanja carine i prodajne cijene. Bilo bi vrlo- 
dobro kad bi se gdjegod mogli naći ti njegovi 
stihovi; jer oni, inspirirani slikama ali neza¬ 
visno od njemačkog teksta, nisu doduše nika¬ 
kav naročiti pjesnički rad ali bi bili zanimljivo 
svjedočanstvo njegova duha i temperamenta. U 
pitanjima izdavanja, štampanja, honoriranja, a 
često i kod ličnih sukoba i neugodnosti, s povje¬ 
renjem je tražio da čuje moje mišljenje i, na¬ 
ročito u ovim posljednjim slučajevima, trudio 
sam se da ublažim osjetljiva pitanja koliko sam. 
samo mogao, nastojeći da iskreno poštovanje 
koje sam uvijek prema njemu osjećao, postane 
po mogućnosti pravilom i za druge, a da i 
njega samoga zadrži od eventualnih prenaglih 
nepromišljenosti. Izmučen životnim pregaranji- 
ma i neispunjenim željama, utučen birokratskim 
pritiskom svoga zvanja, željan mira i odmora 
u historijski nemirnoj atmosferi punoj kriza 
i katastrofa, po prirodi impulzivan i živa tem¬ 
peramenta, bio je često smatran preosjetljivim, 
razdražljivim i autoritativnim čovjekom s ko¬ 
jim je drugome teško izići na kraj. Pa ipak se 
nije nikada ni naljutio ni ozlovoljio na mene 
kada bih ga upozorio i na protivne momente u 
ličnim stvarima; nikada među nama nije došlo 
ni do kakve neugodne nesuglasice; štaviše, on 
je pokazivao lično mnogo više razumijevanja 
za moj stav i onda kada bi se mi donekle ra¬ 
zilazili, nego ljudi od kojih bih to mnogo prije 
očekivao. Na žalost, mnogi ljudi danas nemaju 
ili neće da imaju vremena da uđu u nečiju lič¬ 
nost, da osjete njezine karakteristične pretpo¬ 
stavke, da se s njom da tako reknem psiholo¬ 
gijski izmire — i otuda često nemogućnost da 
se posredovanjem nesuglasice ublaže. A bilo je, 
dakako, i onih tragičnih konflikata kojima, 
upravo, lično nitko nije kriv nego ih donosi 
život, javni rad i »ethos anthropo daimon«. 
Sve nas nesretni mašinski tempo naših dana 
i surovi materijalizam oko nas čini nervozni¬ 
ma, iscrpenima, izmučenima, pa ne bi trebalo 
biti nikakvo čudo ako je čovjek katkada pre¬ 
osjetljiv i nagao, samo se dosta puta zaborav¬ 
ljalo da se radi o čovjeku starijem i čovjeku 
na kojega je podmuklim svojim šuljanjem već 
vrebala Smrt, 

Tri dana prije Domjanićeve smrti, baš na 
samu duhovsku nedjelju, bili smo duže zajedno- 

nego ikoji put inače u životu, i taj će mi dan 
ostati vječito nezaboravan u svijesti. Bio je ta¬ 
da zagrebački zaključak dubrovačkog kongre¬ 
sa Pen-klubova. U io i sati ukrcali su se go¬ 
sti kod hotela Esplanade u automobile za Re¬ 
mete. Dosta je stranaca već bilo otišlo, ali je 
ipak bio još priličan broj na okupu. U Remete 
smo stigli pred zaključak pučke mise, kada na¬ 
rod, u velikom broju i u slikovitim svojim noš¬ 
njama, izlazi na portal starinske crkve. Oča¬ 
rani prizorom, stranci su se oduševljavali, fo¬ 
tografirali grupe i pojedince, dali se fotogra¬ 
firati sa seljačkim momcima ili djevojkama itd. 
Među onima koji su išli i u samu crkvu, bio je 
dakako i pok. Domjanić. Ta Remete su bile nje¬ 
govo omiljelo izletište, i nikada pritom nije 
propustio da se svrati u crkvu. Bistrica i dru¬ 
ga Bogorodičina svetišta uvijek su ga privlači¬ 
la. Na velike blagdane ne bi nikad bio a da 
bar ne zađe u koju crkvu. Kako je bio tempe¬ 
ramentan, izdržao bi često tek po nekoliko mi¬ 
nuta, ali bi zato išao i u po dvije, tri crkve, a 
ako bi bio među narodom, ostao bi i duže. — 
Poslije toga, vani, u vrtnoj gostionici, priredile 
su odlične zagrebačke gospođe zakusku koja je 
bila toliko »u narodnom stilu«, da se izvrgnula 
u pravi pravcati ručak. Dan je bio prekrasan 
i u dugom nizu onih sedmica prvi lijepi, blagi 
i sunčani dan. Svi su gosti bili razdragani. Do- 
šam sam bio s drugim društvom, ali poslije, kad 
je većina gostiju igrajući kolo i zabavljajući 
se izmijenila mjesta, prišao sam k Domjani- 
ćevu stolu gdje su bile gospođe od priređivač¬ 
kog odbora i dvije-tri strane dame. Pokojnik 
je pomalo pijuckao vrlo razrijeđeno vino i tiho 
uživao u ljepoti dana zadovoljno se smješka¬ 
jući. Od vremena do vremena brinuo se da li 
ima dosta vina i da li su svi gosti podvoreni. 
Tako nas je zatekao i polazak. Nastao je juriš 
na automobile, i kad su se svi sretno strpali, 
ostali smo po strani nas dvojica, a kao pre¬ 
ostali stranci javili su se g. H. Elster iz Berli¬ 
na i njegova gospođa. Bio je određen pohod 
Zagrebačkog Zbora, i Domjanić, točan i uredan 
kao uvijek, upravio je naša kola odmah ona¬ 
mo. Došli smo doduše nešto prerano, ali drugi 
uopće nisu došli, premda je bilo tako ugovore¬ 
no. Pok. Domjaniću bilo je to vrlo žao, naro¬ 
čito jer je direktor Zbora g. L. Šafranek-Kavić 
bio pripravio naročit doček te se veselio da će 
stranci vidjeti živ dokaz našega industrijskoga 
napretka. Poznato je da je g. Elster bio na kon¬ 


gresu zastupnik oficijelne Hitlerove Njemačke 
i da je stoga njegova pojava bila skopčana sa 
dosta neugodnosti po druge a i po njega sa¬ 
moga. Nisam bio na kongresu i ne znam kako 
se, lično, razvijala čitava ta stvar; ali ideolo¬ 
gija koju je zastupao g. Elster, nije svakako 
bila simpatična ni Domjaniću ni meni. No 
smatrajući goste gostima u pravom i slaven¬ 
skom smislu riječi, pokojnik je baš prema nji¬ 
ma bio pažljiv i ljubezan i nastojao da im u 
svemu ugodi. G. Elster nam je opširnije tuma¬ 
čio prilike u Njemačkoj nastojeći da osvijetli 
one momente koji se redovno nepovoljno pro¬ 
suđuju; ali više nego to prilično uzaludno na¬ 
stojanje, mogla nas je zbližiti dirljiva ljubav 
gđe Elster prema svojoj djeci, sjećajući se kod 
svake sitnice sad svoje djevojčice, sad svoga 
dječaka. I tako smo uz crnu kavu posjedili još 
do pet sati, a na to smo ispratili goste do hotela. 
Premda je bio već prilično izmoren kongresom 
a i dojmovima toga dana, Domjanić je držao 
zakon gostoljubivosti do posljednje granice i 
nije napuštao gostiju, dok se oni sami nisu 
povukli. I tako smo ostali sami nas dvojica, i 
ja sam ga dopratio do kuće gdje je stanovao, 
na uglu Gundulićeve i Kraljice Marije ulice 
kamo sam toliko puta zalazio, naročito na tra¬ 
dicionalno čestitanje uz Božić i Uskrs, i uvijek 
nailazio na tih ali mio krug ljudi koji su me 
susretali jednostavnom i iskrenom srdačnošću 
i pažnjom. Kako su se po ulicama viđali kriz¬ 
manici sa svojim kumovima, zapodjeli smo slu¬ 
čajno razgovor o tom kako često ljudi zloupo¬ 
trebljavaju takve prilike da izmame od svojih 
kumova što veće darove. »Zato se ja«, reče 
Domjanić, »nisam ni krizmao, a sad je već i 
kasno, osim ako biste mi Vi htjeli biti kum. Vi 
bar znate da od Vas ništa ne tražim.« Bilo je 
rečeno u pola šale ali nije bila samo šala, i ja 
sam u sebi bio čvrsto odlučio da ću narednih 
Duhova tu misao i izvesti. Bio je već u godi¬ 
nama i trebalo je misliti i na zadnje časove. 
Često sam mislio na njegovu dirljivu ljubav 
Kamenitim vratima, Remetama, Bistrici i kako 
mi je govorio da je čak pronašao (kod sv. Ši- 
muna, gdje li?) »Majku Božju Vinsku«, za¬ 
štitnicu vinograda i kako hoće da je opjeva u 
jednoj naročitoj pjesmi. A kad je, nedavno, u 
zavodu sestara milosrdnica, neka djevojčica 
držala referat o Domjanićevim pjesmama i 
pritom ustvrdila da je on bezvjerac, Domjanić 
je nekako bio čuo za to i pred više ljudi, na 


230 


nekoj sjednici Pen-kluba, pričao tu zgodu pro¬ 
testu j ući protiv toga kako se o njemu može ne¬ 
što takvo tvrditi. U vjerskim stvarima on je 
imao sasvim jasnu svijest o tom, što smije a što 
ne smije da bude i kako ima da se misli iako 
sam nije — barem javno — iz toga povlačio 
konsekvencije. Neka ne bude nečedno ako rek¬ 
nem da sam uvijek imao taj dojam, da su nje¬ 
gova privrženost i zaista prijateljski stav pre¬ 
ma meni potjecali naročito otuda, što se nije ni¬ 
kad prevario u tom da ću postupati onako ka¬ 
ko mi vjera kazuje. A ja sam, sa svoje strane, 
znao da on od mene drugo i ne očekuje. U čita¬ 
voj njegovoj poeziji nema nijedne pjesme iz 
koje bi se moglo zaključiti da je bio bezvjerac. 
Senzualni su akcenti još i u prvoj zbirci sa¬ 
svim rijetki, a i tu samo kao prolazno raspolo¬ 
ženje. Naprotiv, i u privatnom i u javnom ži¬ 
votu, uvijek je znao šta je muževnost, ideali¬ 
zam, poštenje. 

Na samom kućnom pragu zadržali smo se još 
malo u razgovoru i, kao često u posljednje vri¬ 
jeme, tužio mi se na premorenost, naročito usli¬ 
jed monotonije zvaničnog rada, tako da nije 
dospijevao ni da prati književnost. Još 3—4 
mjeseca i imao je poći u mirovinu, u mir i na 
odmor, i u novi život za kojim je čeznuo. Če¬ 
sto mi je pripovijedao kako mnogo puta sanja 
željeznicu, daleke vožnje, divlju trku na brzim 
konjima, čežnju za promjenama i daljinama ... 
Pretsjedanje u Pen-klubu omogućilo mu je, tek 
posljednjih godina, da putujući u Beč i u Var- 
šavu, pa sada u Dubrovnik, ostvari bar nešto 
od tih želja. A na to je došao, nenadano i od¬ 
jednom, mir vječni i neopozivi mir i novi, za¬ 
ista novi život. Tri da kasnije, 7. lipnja i933*> 
bio je mrtav. 

Kada bi kod nas bila razvijena svijest da 
su ljudi od talenta i genija one, kako kaže 
Bourget, -ames de proie«, duše grabilice, za 
kojima srču tisuće i koje vladaju dušama i srci¬ 
ma, bilo bi i kod nas ljudi koji bi imali smisla 
za naročitu duhovnu pastvu među inteligenci¬ 
jom, i to onom superiornom. Dakako da se u to 
moraju katkada utrošit: godine i godine nasto¬ 
janja, na oko uzaiudr.rg : nezahvalnog, ali što 
je sve to prema veličini časa kada jedna duša 
kojoj je Gospod da: dah i veličinu svoje stva¬ 
ralačke moći, stupa pred s- rga Stvoritelja da 
položi račun o onom na št: e rila zvana? 
Znam da će se to nazvati rrt-selirizmom i fa¬ 
natizmom, ali tko mari za 1 _d>*:: razmetanje 


stojeći na pragu Vječnosti? I tako, u dubokoj 
vjeri u milosrđe svemogućeg Suca, možemo na 
grobu pjesnika Remeta i Bistrice, Kamenitih 
vrata i Czenstochowe, da šapnemo u tihom 
povjerenju: Memorare o piissima Virgo Ma- 
ria... 

I tako se »Hrvatska Prosvjeta« u dubokoj 
tuzi rastaje sa svojim dobrim, vjernim i ve¬ 
likim suradnikom koji je nikada nije zaborav¬ 
ljao. Urednik i slagari koji su imali privilegij 
prvenstva da se raduju svakoj njegovoj novoj 
pjesmi, a zatim svi čitaoci, sve do onih mlađah¬ 
nih učiteljica po zabitnim selima njegova Za¬ 
gorja koje su stupale u život i među svoj na¬ 
rod s Domjanićevim stihovima u duši, svi su 
ga voljeli, svi su se njim ponosili; nitko ga od 
njih neće zaboraviti, ni u svom srcu ni u nje¬ 
govim pjesmama — a ni u svojim molitvama .. 

Ljubomir Maraković 

ANTHOLOGIE DES CONTEURS CROATES 
MODERNES 

G. Jean Dayre, profesor Francuskog Insti¬ 
tuta u Firenci, pažljivo je izradio Antologiju 
hrvatskih pripovjedača 1 ) napisavši opći histo¬ 
rijski uvod o novijoj hrvatskoj književnosti, 
odabravši tekstove i prevedavši ih na francuski 
jezik , napokon, dodavši i bilješke u kojima su 
ne samo protumačena imena i nepoznatiji poj¬ 
movi, nego je uz to iznesena kratka i koncizna, 
ali vrlo točna i kritički ispravna slika svakog 
pripovjedača napose. To nije kao poznata Cro- 
nijina talijanska antologija koja je, upravo 
hrestomatija, čitanka naših tekstova za one Ta¬ 
lijane koji uče hrvatski jezik; ovo je knjiga 
naskroz francuska, namijenjena francuskom či¬ 
taocu koji želi da upozna našu književnost a da 
i ne zna jezika 'kojim je ona pisana. Iz knjige 
od 340 stranica dakako da nitko neće dobiti pot¬ 
punu sliku ni pojedinih pisaca, ni same knji¬ 
ževnosti, ali će mu ona dati nesumnjivo dobru 
orijentaciju i direktive kojima bi mogao ići da¬ 
lje, ako hoće. A 1 teško je pretpostaviti da bi 
francuski čitalac kojemu je ta knjiga namije¬ 
njena, i htio zalaziti dalje; za većinu njih, već 
ovo što je ovdje dano, znači potpuno otkriće, ne¬ 
poznat kraj u kojemu se teško snalaziti i koji 
u onome što je ovdje dano ima toliko novih i 

1 ) Anthologie des conteurs croates moder- 
nes (Jean Dayre), Zagreb 1933-, Izd. »Matice 
Hrvatske«. 

nepoznatih momenata, da bi se čovjek mogao 
dugo i dugo baviti s ovih 340 stranica, dok pot¬ 
puno ne iscrpe ono što je sadržano u njima. Jer, 
da kažemo pravo, ima li i smisla za inteligent¬ 
nog čitaoca iz naroda kao što je francuski, da 
zalazi dalje u po kojega našeg pisca kojega 
ova antologija daje u najboljoj formi, a kod 
kojega bi, inače, naišao na stvari ispod razine 
onoga što je ovdje dano, a kamo li ne ispod 
razine jedne moderne evropske literature. Mora 
se kazati da mnogi naši i ponajbolji pisci, neki 
uslijed hiperprodukcije (kao n. pr. Gjalski), 
neki uslijed preotimanja maha praktičnih po¬ 
gleda (kao n. pr. Kozarac), a drugi opet uslijed 
nemogućnosti da do kraja intenzivno produbu 
svoju ličnu kulturu (kao n. pr. Leskovar), ima¬ 
ju neoprostivo slabih stranica, i nerijetko, na¬ 
kon djela koja se mogu nazvati triumfom nji¬ 
hova talenta, zapadaju u upravo početničke sla¬ 
bosti, ili se gube u maniriranosti i iscrpenosti. 
Za onoga koji pozna naše prilike, ta pojava nije 
slučajna; ona je karakteristična u mnogom po¬ 
gledu ali ta mjerila ne ulaze u obzir kada se 
radi o tom da se naša književnost kao knji¬ 
ževnost uvede pred čitaoce jedne izgrađene i 
odlične literature. U ostalom, g. Dayre je imao 
i te kako mnogo smisla i za druge momente 
koji nisu čisto literarni, ali koji, u vezi s knji¬ 
ževnim vrednotama, mogu da popune i sud o 
ovima posljednjima i sliku one stvarnosti koja 
je nesamo predmetom te književnosti, nego je 
tu književnost upravo i stvorila: zato je pisac 
nastojao, da budu reprezentirani po moguć¬ 
nosti svi hrvatski karakteristični krajevi; da 
odabrane priče donose sliku različitih društve¬ 
nih krugova, različitih materijalnih prilika i 
različitih životnih zanimanja; da u njima bu¬ 
du dani različiti ugođaji i temperamenti, a i 
dosta osjetljivo vidna skala historijski karakte¬ 
rističnih momenata od »iliraca« Perillustrisa 
Cinteka pa do Krležinih ratnika i Cesarčevih 
i Kolarovih poslijeratnih tipova. Uza sve to, 
izbor se osniva, dakako, u prvom redu na kri¬ 
terijima ukusa i književnih vrednota, a u tom 
pogledu ova knjiga ima naročitu dokumentarnu 
vrijednost: ona bi, naime, za nas imala biti 
posebno dragocjena kao mjerilo, šta stranac ko¬ 
ji doduše dobro poznaje i jezik i našu književ¬ 
nost, ali ipak pritom ostaje pripadnikom svoje 
rase i svoje književnosti, šta takav stranac drži 
antologijski vrijednim, reprezentativnim, estet¬ 
ski prihvatljivim i zrelim da odoli i istančani¬ 


jem ukusu i povišenijim zahtjevima njegovih 
zemljaka. Da možemo u tom pogledu stvoriti 
sasvim objektivan sud, ne o savjesnosti i kom¬ 
petentnosti g. Dayrea koja je apsolutno izvan 
svake sumnje, nego o tom kako je njegov rad, 
objektivno pogodio svoj cilj, trebalo bi da ču¬ 
jemo sudove samih onih kojima je ova anto¬ 
logija namijenjena: da li je reakcija stranog, 
sasvim neupućenog ili tek malo upućenog čita¬ 
oca na sve to bila onakva kakvu je sastavljač 
antologije očekivao, da li i za druge, koji za 
svoj sud nemaju oslonca ni u poznavanju 
ostale naše književnosti, ni u ličnim simpatija¬ 
ma za Hrvate i njihova kulturna nastojanja, 
kako ih ima u velikoj mjeri g. Dayre, da li i za 
takve čitaoce sve ovo znači zanimljivu, umjet¬ 
nički izrazitu i pripovjedački sugestivnu lektiru 
koja odaje talente i jače stvaralačke ličnosti. 
Uzdajmo se da će knjiga, neobično ukusno 
opremljena i štamparski reprezentativna, uspje¬ 
ti da svrati na se pažnju francuskih literarnih 
krugova te da ćemo i čitati koji opširniji pri¬ 
kaz njezine sadržine u kojem francuskom knji¬ 
ževnom listu. Pritom, dakako, treba uzeti u ra¬ 
čun da, s obzirom na stil i boju govora pri¬ 
jevod nikad ne može da bude potpuno i sasvim 
pouzdano mjerilo onoga dojma koji ono stvara 
na čitaoca u originalu. Ali, u drugu ruku, va¬ 
lja priznati da nekoji pisci nikako ne gube pre¬ 
vođenjem, kao n. pr. Kozarac, Vjenceslav No¬ 
vak, pa g. Cesarec, kojih je stil prilično bez¬ 
bojan, bez naročite individualne oznake, stavi- 
še kod g. Cesarca dosta puta nespretan i neiz- 
razit. Dakako da prilozi kao što je »Striborova 
šuma« gube svoj ritmički izražaj, svoj tipizam 
narodnog stila, a pisci stilski dinamičari kao 
što je g. Krleža, ili majstori stila kao što je g. 
Andrić moraju se zadovoljiti onim što se s pu¬ 
nim pravom u ovom slučaju može nazvati do¬ 
bar prijevod. Svakako je neobično zanimljivo 
čitati n. pr.: »Tri dana kod sina« na francus¬ 
kom jeziku onom stranom i za onda kod nas 
dalekom jeziku koji uči mala Vikica kao dokaz 
svoga rafinovanog obrazovanja. Ili Nametkovo 
»Sunce« koje je svojom lokalnom bojom tako 
divno hercegovačko, svojom naročitom psiholo¬ 
gijom tako iskonski muslimansko, a svojim ar¬ 
tistički suptilnim motivom tako francuski mo¬ 
derno. 

Što se tiče izbora, g. Dayre je očito izbje¬ 
gavao da njegova antologija bude tipska čitan¬ 
ka s »Badnjakom« g. Gjalskoga, »U glib« ili 

»Caritas« V* Novaka i si. »Tri dana kod sina« 
faktično su ipak najizrazitije i najneposrednije 
što se moglo naći kod Kozarca, u smislu za¬ 
datka ove antologije. Nitko ne može osporavati 
ni izbor g. Šimunovića (Kukavica), a ni g. 
Nazora (Voda) ni Ogrizovića (Bog, svakako 
najjača i najfinija njegova novela!), ni Neha- 
jeva (Veliki grad). Leskovarova »Misao na 
vječnost« za neke je početnička, najslabija nje¬ 
gova pripovijest ,a da ipak nitko nigdje nije 
dokazao zašto. Ja bih, naprotiv rekao da je u 
toj pripovijetki najjači i najdublji Leskovarov 
zalet kojim je on spontano pokazao smjer svoga 
talenta prema psihopatološkim, suptilno za¬ 
oštrenim problemima ali mu je kasnije nedo¬ 
stajalo erudicije da u tom smjeru nastavi. A 
svakako valjda neće nitko tvrditi da je Les¬ 
kovarova snaga u »Jesenjim cvijecima« ili si. 
Kod mlađih pisaca često je dužina njihovih pri¬ 
povjedačkih radova zapreka da čovjek imade 
potpuno slobodne ruke kod izbora; ipak. izbor 
iz radova gg. Budaka, Andrića, Krleže itd. 
nije mogao biti bolji. 

Što se tiče pisaca koji nisu ušli u ovu anto¬ 
logiju, konstatovao bih prvo, da nijedan od 
ovih koji su izabrani nije mogao otpasti što, 
vjerojatno, nitko neće moći osporavati i dakle, 
prostor od 340 stranica potpuno je opravdano 
ispunjen. Preko toga se nikako nije moglo ići. 
Inače, možda bi mogao ući još koji od zastup¬ 
nika Moderne. Ali što se tiče najmlađih pisaca, 
trebalo bi da se ljudi kod nas priuče na činje¬ 
nicu da za mlađe pisce koji čak nisu izdali ni¬ 
jedne zbirke pripovijetki i, prema tome, nisu 
još ni sami zaokružili svoje literarne fiziono¬ 
mije, u stranim i kud i kamo bogatijim litera¬ 
turama nitko neće tražiti mjesta u antologiji ko¬ 
ja ima da prikaže literarno-historijski i estet- 
sko-kritičk: povezanu cjelinu. A najmanje bi tu 
imali da se bune pisci za koje čovjek mora 
doći u nepr:’.>:i da li da ih uvrsti u hrvatsku 
antologiju Nestašica smisla za opredjeljenje, 
ne političv: r. e g: ku.rjrno-konstruktivno u smi¬ 
slu naciona.r.t ::ai;::;e kao organskog kom¬ 
pleksa, na ii : c:.e r: etka u tim grupama i 
grupicama nf.ac.i :-.sa:a koji i u ovakvim slu¬ 
čajevima gov-rre _ -~e sasvim drugih principa 
nego što je :ra 11 ži se čuje glas i sud 

čovjeka koji . t :s: t-s: rasuda i s ljubavlju 
ušao u sklop :: : :: u: : _ a nog života i uči¬ 
nio sve što je ~ ua a as približi svojim 

zemljacima na ua; - :e .1 biti prijatan i 


simpatičan. Svoje poznavanje materijala, opsež¬ 
no i točno, dokazao je u ostalom g. Dayre i 
zbijenim ali informativno supstancijalnim li- 
terarno-historijskim uvodom, i bilješkama o 
svakom piscu. Te bilješke, stavljene na kraj 
uz stvarna tumačenja riječi i imena, po komu 
neće ni zapeti za oko; a ipak su u njima upra¬ 
vo magistralno točne i zaokružene karakteristi¬ 
ke svakog pojedinog uvrštenog pisca. Ali, tko 
ne razumije francuski, dakako da će pitati zašto 
u ovoj Antologiji nije i Šenoa, a tko ne zna šta 
je književnost, taj će čak pitati i zašto u anto¬ 
logiji pripovjedača nema Badalića i Haramba- 
šića. A napokon, svatko će lako pogoditi, tko 
je taj koji će pitati zašto u antologiji moder¬ 
nih hrvatskih pripovjedača koji izdaje »Matica 
Hrvatska«, nema — g. Stevana Galogaže... 

G. Dayre zaslužuje ne samo našu hvalu i 
priznanje na mučnom i dugotrajnom poslu koji 
je bio u vezi s ovom antologijom, i na temelji¬ 
tom poznavanju materijala; on zaslužuje čak, 
da ga primimo u svoje, da ga uvrstimo u 
sklop naših nacionalnih težnja i nastojanja 
njega, Provansalca koji se toliko približio Hr¬ 
vatima u času kada je pok. Domjanić, prvak 
našega lirskog pjesništva tako nepobitno »osvo¬ 
jio« Provansu za našu poeziju. 

Ljubomir Maraković 

KROATISCHE DICHTUNG 

Kako je g. Z. Gorjan i sam pjesnik, držao 
je nepriličnim da napiše sam uvod u svoju 
zbirku njemačkih prijevoda hrvatske novije li- 
rikel) te je zamolio mene da to učinim. Uz 
to je trebalo da se iz prilično velikog broja pre¬ 
vedenih pjesama od daleko više pjesnika no 
što je ovdje zastupano, odabere ono što može, 
kao neka historijski i estetski sugestivna retro¬ 
spektiva, da se uvrsti na četiri štampana arka, 
prostor koji je Matica Hrvatska mogla da odre¬ 
di za ovakvu knjižicu u današnjim teškim pri¬ 
likama. I taj posao, nezahvalan i vrlo mučan 
jer se uvijek doima kao sječenje živog mesa, 
bio je povjeren meni, no sve što sam pritom 
učinio, učinio sam samo kao prijedlog autoru i 
izdavačima kojima je u svakom pogledu ostala 
posljednja riječ. Nije to nikakvo ni ispričava¬ 
li Zlatko Gorjan, Kroatische Dichtung, eine 
Auswahl moderner Lyrik in deutscher tiber- 
tragung, Eingeleitet von Dr Ljubomir Mara- 
kovic, Zagreb 1933., »Matica Hrvatska«. 

nje ni ograđivanje s moje strane; budući da je 
sve što sam predložio bilo usvojeno (uz 2—3 
izmjene u pjesmama, ne u autorima) to se ja 
svakako smatram suodgovornim i solidarnim; 
samo bih htio da objasnim onima koji mi iska¬ 
zuju suviše časti kad me tretiraju kao autora 
te knjige, koliki je bio moj udio kod toga. Po¬ 
vrh toga, založio sam se u odboru Matice da 
se, kada je već rukopis bio složen i prelomljen, 
svakako odobri prekoračenje od još jednoga 
arka u čemu sam teškom mukom i uspio; pa 
još je i nakon toga, u samoj tiskari i u teškoj 
neprilici, g. Gorjan na svoju ruku morao da 
izbaci osam pjesama, jer su prelazile određeni 
prostor. Poslije toga, ostalo je ovo što je tu; 
ali uza sve to slobodan sara ustvrditi, da to nije 
ni skrpano ni osakaćeno nego odabrano u si¬ 
gurnoj svijesti, da izbor zadovoljava svojoj 
svrsi kao djelo dvojezična pjesnika koji je i 
u prijevodima tuđih pjesama dao — pjesme. 
I kad bi kod nas oni koji misle da im je u 
prvom redu zadaća da prigovaraju, uzeli tu 
finu i neobično elegantnu knjižicu u časovima 
kada su željni duševnog zatišja i sabranja, pa 
kad bi sve to čitali i ne gledajući možda na¬ 
slove, ili, obratno, puštajući da im pritom u 
uhu romoni žubor tih stihova onakvih kako su 
toliko puta zapljuskivali njihovu dušu u nji¬ 
hovu rođenom jeziku, onda bi osjetili, da je 
ovdje odabrano u prvom redu ono što, izraženo 
u oba jezika, hvata našu dušu snagom poezije 
i što se ne samo naziva pjesmom nego i jest 
pjesma. Kako u hrvatskoj književnosti još uvi¬ 
jek nemamo ni antologije moderne lirike, a ni 
povijesti suvremene književnosti, to se kod nas 
često pojava lirike mimoilazi i zaobilazi, i još 
se nije nitko našao tko bi iz brojnih pjesama 
naših poznatih pjesnika izljuštio ono što je za¬ 
ista lirika, stvar srca i neposredni, osjećajni 
izražaj njihove ličnosti. Kad bi se to učinilo, 
onda dakako da ne bi trebalo pitati za Prera- 
dovićeve ode, ali bi se u malim i »neznatnim« 
njegovim pjesmicama našao po koji biser liri¬ 
ke. U tom slučaju vidjelo bi se, nadalje, kako 
Šenoa u kojega inače bukti osjećaj, gotovo i 
nema lirike, a pogotovu ne reprezentativne, a 
vidjelo bi se i to kako Harambašićeva lirika za¬ 
ista nije u njegovim budnicama i njegovim 
himnama, nego ondje gdje je on intiman, jed¬ 
nostavan i neposredan, pa makar to bio baš i 
u stihovima: »Cvati cvati ružice«. Uzmimo, 
međutim, da i nije tako; ali kako bi, u nje¬ 


mačkim stihovima, zvučilo geslo »Bog i Hrvati« 
ili vapaj za »ona lava dva«? Je li itko ikada 
prevodio Arndtovu »Der Gott der Eisen wa- 
chsen Hess« ili šta bi značila i u najboljem 
prijevodu »Die Wacht am Rhein«? Marsejeza 
je nešto drugo, jer su njeni akcenti revolucio¬ 
narni u općem smislu, kao Što i deviza fran¬ 
cuske revolucije nije bila upravo francusko pa¬ 
triotska nego socijalno-slobodarska. Kod ovakve 
knjige pjesama koja, ispod površine tako re¬ 
kavši, ima dakako i informativne svrhe ali 
joj je ipak prva namjena da se čita kao po¬ 
ezija i da se zavoli kao takva, radi se, za 
tim, o tome da ona odgovara i sensibilnosti je¬ 
zika u kojem se prevodi i osjećajnosti čitalaca 
naroda kojemu se daje. Prijevodi g. Gorjana 
izlazili su, djelomice, prethodno većinom u 
zagrebačkom »Morgenblattu« i u praškoj »Pra- 
ger Presse«. Kad se zna da takve listove ure¬ 
đuju faktično inojezični ljudi a ne rođeni Ni¬ 
jemci, i kad se ogleda stil i jezik kojim često pi¬ 
šu takve novine, onda to još uvijek nije dovolj¬ 
na sankcija za kvalitet takvih prijevoda kao 
njemačkih pjesama . Jedini zaista literarni fo¬ 
rum koji je štampao nekoje od tih prijevoda, 
bio je katolički njemački list »Der Gral« kada 
je, pred nekoliko godina, uz moj informativni 
članak o našoj katoličkoj književnosti, donio uz 
to i oglede naše lirike u prijevodu g. Gorjana. 
I koliko je takav posao osjetljiv, vidi se naj¬ 
bolje iz toga što je uredništvo lista, od većega 
broja pjesama, (bez poznavanja originala i 
izvornog jezika) izabralo baš one koje su naj¬ 
bolje odgovarale hrvatskom originalu kao pjes¬ 
me, kao poezija. Od tih je pjesama u ovu zbir¬ 
ku išlo samo nekoliko; a Što g. dr. Hergešić (u 
svojoj ocjeni knjige u »Obzoru«) ne zna za 
Sudetu kao lirskog pjesnika, tomu zaista nije 
kriv ni Sudeta ni g. Gorjan ni ja, jer su inače 
svi, čak i najsubjektivniji forumi kod nas je¬ 
dnoglasno priznali Sude ti prvenstvo u mladoj 
generaciji naše lirike iza rata. I opet dokaz 
kako se kod nas misli na imena, a ne na liriku; 
ali bar činjenica da ni na jednoj od matineja 
naše mlađe lirike koju su priređivali baš kru¬ 
govi koji nisu imali nikakvih naročitih simpa¬ 
tija za katoličku književnost, nije izostalo Su- 
detino ime, dokazuje koliko ga ta generacija 
smatra svojim reprezentativnim pjesnikom; a 
mi bismo se uz to usudili dodati da ga sma¬ 
tramo naprosto lirskim pjesnikom, i dobrim 
pjesnikom. Da ovo nije i ne može biti antolo- 

gija, rekao sam u samom uvodu knjige; ali 
misliti da je ona stoga nekakav »faute de mi- 
eux«, nije također sasvim tačno. Ne može knji¬ 
ga njemačkih prijevoda naknaditi nama ono 
čega mi još nemamo; antologija naše lirike 
bit će faktično ona u kojoj će pjesme biti u 
izvornom jeziku i slobodno odabrane. Ali knji¬ 
ga g. Gorjana tolika kolika je mogla da bude, 
nije ni nepotpuna ni informativno netočna; ona 
je, čak, takova da se te pjesme mogu čitati i 
čitati i čitati i po nebrojeno puta, s užitkom i 
unutarnjim zadovoljstvom. Toga dakako neće 
osjetiti oni koji ne čitaju pjesme na njemačkom 
jeziku, a ni oni koji najprije pregledaju kaza¬ 
lo pa, kad vide da nema onoga što oni traže 
(s razloga koji oni, počesto, baš i ne bi mogli 
stručno obrazložiti , onda je odmah sve pro¬ 
palo. Inače ne bismo doživjeli da se nepre¬ 
stano zapinje o katoličku poeziju, kad g. Gor- 
jan i ne pripada katoličkom književnom krugu, 
a ni to da se bjesni onako na prazno ondje 
gdje jedni drugima i sami neprestano poriču 
privilegij -socijalne poezije«. I »Matica Hr¬ 
vatska« i g. Gorjan učinili su korisno i za¬ 
služno djelo, a jedino objektivna i stvarna 
kritika može učiniti da se taj rad još i korisnije 
nastavi. Ljubo mir Maraković 

LIK Dra ĐURE LJUBIĆA 

4. XI. 1903.—12. VI. 1933. 

Postoji ne samo književni stil, nego i stil 
života. Stil života imade prednost pred knji¬ 
ževnim stilom. Prema tome sama književnička 
darovitost ne pribavlja čovjeku jošte prava na 
priznanje potpune osobnosti. Ali ako je tkogod 
izgradio do kraja svoju misaonost i udesio do¬ 
bar praktičan život prema produbljenim i is¬ 
pravnim načelima, onda takav pojedinac za¬ 
služuje. da uđe u galeriju velikih boraca svo¬ 
jega naroda, pa makar se kao književnik i ne 
uzdigao a: najvišega savršenstva. 

Dr Đur:- Ljubić zaslužuje, da bude stav¬ 
ljen pred cjelokupnoj našoj javnosti za 
sva vremena -.aa vrlo snažan predstavnik pot¬ 
puno izgrafi”.a kulturnih radnika i boraca. 
Kao pripai- *. vim'ičkoga pokreta postigao je 
on mjes:: cr:-ir:~:5:e uz pokojnike dra Ru- 
dolfa Ec^e-m Petra Rogulju i dra Ivana 

Merca. A*.: . :m Z:.<ertu pamtimo naročito 
njegovu m.:-> : ipim i čistoću, ako u dru 

Rogulji na a: n izvanredan dar divnu 

nesebičnost : rganizatornu impulziv¬ 


nost, ako u dru Merzu cijenimo prije svega 
njegovu askezu, onda u dru Ljubicu moramo 
gledati tipičan uzor duboka i svestrana kato¬ 
ličkoga intelektualca. Ničije znanje u redovi¬ 
ma katoličkih javnih radnika nije bilo tako 
opsežno i solidno kao znanje dra Đure Ljubica. 
Sjećam se, kako sam ga pobliže upoznao god. 
1928., kada sam pisao knjigu »Meksički muče¬ 
nici«. Trebalo mi je, da mi netko prevede neke 
dokumente sa španjolskoga i engleskoga jezika. 
Obratio sam se dru Đuri Ljubicu, koji mi je 
najspremnije pritekao u pomoć. Bio sam privu¬ 
čen njegovom osobnošću pa sam često razgova¬ 
rao s njime. Moje je udivljenje sve više raslo. 
Nije to bio čovjek, koji bi u jednom raspolo¬ 
ženom nastupu ispraskao svu svoju duhovitost 
i zapanjio svu okolinu poput blistave rakete, a 
poslije toga ne bi imao da nam kaže ništa novo. 
Njegov je duševni kapacitet bio tako opsežan, 
da je čovjek mogao otkriti u njem uvijek po 
koju novu osobinu. Nije se nikada nametao, — 
što no se veli — paradirao. Daleko je bila od 
njega svaka poza. U debatu je ulazio svim tem¬ 
peramentom. Pazio je na status quaestionis, ni¬ 
je skakao s predmeta na predmet niti se u ne¬ 
volji hvatao floskula i sporednih stvari. Na 
koncu je razglobio pitanje sa svih strana r 
stvorio zaključak, protiv kojega se protivnik 
nije mogao boriti. 

Bio je ponajprije stručnjak u pravnim disci¬ 
plinama. S njime su se rado savjetovali advo¬ 
kati i suci, jer su znali, da on ne samo pamtf 
sve paragrafe, nego ujedno umije da sve norme 
dubokom intuicijom primijeni na pravim mje¬ 
stima. Poznavao je i druge nauke. Znam, kako 
sam se već kod prvih susreta s njime začudio 
njegovu poznavanju starih klasika i modernih 
filozofa. On je citirao Platonove i Aristotelove 
rečenice o državi u originalu, poznavao je pi¬ 
sanje Svetonija, Tacita, Plutarha, mogao je 
raspravljati 0 Kantu, Fichteu, Treitschkeu, He- 
gelu, Bergsonu i Einsteinu. Povijesne je doga¬ 
đaje prosuđivao prema izvornim dokumentima, 
a ne prema tumačenju drugih. Poznavanje svih 
evropskih znamenitijih jezika omogućivalo mu 
je, da je uvijek tačno pratio promjene na svim 
područjima javnoga života kod svih naroda. 
Bio je živa enciklopedija znanja, koje se odli¬ 
kovalo ne samo ekstenzivnom prostranošću, već 
i intenzivnom dubinom. 

Svoje je znanje znao često posuditi nese¬ 
bično i drugima, koji su se obraćali njemu radi 
savjetovanja u najrazličitijim pitanjima. 

Kao gotov učenjak nastupio je u 240. svesku 
Rada Jugoslavenske Akademije za g. 1931. 
objelodanivši tamo raspravu »Lige i posobe u 
starom hrvatskom pravu s osobitim obzirom 
na poljički statut«. Po svojem zanimanju za 
povijest on je mogao s većom kritičnošću da 
nastavi i usavrši pisanje poliglota i polihistora 
Vladimira Mažuranića, koji je umro 17. I. 
1928., a među najsintetičnije prikaze Mažu- 
ranićeva rada možemo ubrojiti upravo članak, 
što ga je o njem u našem listu štampao kao 
nekrolog dr Đuro Ljubić. Najviše se bavio žur¬ 
nalistikom te je u »Hrvatskoj Straži« posljed- 
njih godina pratio naročito dogođaje u među¬ 
narodnom životu. O framasunima je proučio 
opsežnu literaturu, a još opsežnije su bile nje¬ 
gove informacije o njima, zato su njegovi član¬ 
ci o toj tajnoj organizaciji bili uvijek zanimlji¬ 
vi i temeljiti. Kao stalan suradnik almanaha 
»Sela i Grada« objelodanio je rasprave: »O 
slobodnom zidarstvu«, »Umjetno bratstvo kod 
starih Hrvata«, »Da li je postojala starohrvat¬ 
ska umjetnost«, »Postanak slavenskih država« 
i »Napredak povijesnog shvaćanja u Madžar¬ 
skoj«. 

U naučnim raspravama pisao je dr Đuro 
Ljubić hladno, bez podavanja čuvstvima. Tu 
je radila samo misao, koja je često bila uka¬ 
lupljena u akademski način izricanja s dugim 
rečenicama i doslovnim prevođenjem stranih 
fraza i školskih, još dovoljno neakomodiranih 
termina. Naprotiv žurnalistički su njegovi član¬ 
ci puni temperamenta, katkada prodahnuti sa¬ 
tirom, a katkada i vedrim humorom, osobito 
kada se radilo o polemikama. No on je i sam 
opažao, da između akademskog naučnog pisa¬ 
nja i žurnalistike postoji i onaj stil, koji na¬ 
zivamo književnim u užem smislu riječi. Tru¬ 
dio se da ostavi i na tom području trajnih 
štampanih proizvoda. Držeći se onog starin¬ 
skog pravila: Rem tene, verba sequentur — on 
bi zacijelo i kao književnik razvio svoju indi¬ 
vidualnost isto onako izrazito, kao što ju je raz¬ 
vio kao žurnalista. Smrt ga je prekinula u tom 
radu. 

Namjeravao je da napiše kritično djelo o 
framasunima i svestranu hrvatsku kulturnu po¬ 
vijest. Njegovi članci u novinama i u književ¬ 
nim edicijama pokazuju, da je on bio od svih 


hrvatskih katoličkih javnih radnika najsposob¬ 
niji za tu zadaću. 

Umro je u Zagrebu od bolesti na bubrezi¬ 
ma, a sahranjen je u svojem rodnom mjestu 
Jelsi na otoku Hvaru. Svi, koji su ga poznavali, 
slažu se sa sudom, što ga je o njem u »Hrvat¬ 
skoj Straži« od 14. lipnja ove godine izrekao 
dr Marijo Matulić: Za pokojnika može se reći, 
da je bio »anima naturaliter christiana«. Ži¬ 
votu se upravo dječji veselio. Bio je djetinja 
duša, koja ne pozna zla. Živio je upravo anđe¬ 
oski čistim životom. Nikada iz njegovih usta 
nije prešla ma najmanja aluzija na kakvu fri- 
volnost. Prožet je bio dubokim kršćanskim shva¬ 
ćanjem i svaki odisaj njegova bića bio je krš¬ 
ćanski i katolički. U teškoj bolesti primio je ne¬ 
koliko puta sv. Pričest i s neobičnom skruše- 
nošću pratio je obred zadnje pomasti. 

P. G. 

O PEDESETOJ GODIŠNJICI 
IVANA MEŠTROVIĆA 

Već je prošao lijep broj godina, otkako 
sam posljednji puta motrio unutrašnjost div¬ 
ne trogirske katedrale. U kapeli sv. Ivana 
Orsinija bio mi je tumač dr Ivan Delalle. 
Stručnjački mi je i oduševljeno prikazao 
sliku cijeloga staroga Trogira i njegovih 
stanovnika, koji su u vjerskom zanosu svi 
skupa podizali taj neprolazni spomenik. Na 
koncu je rekao: 

»A sada pazi. Još ti je živo u pameti 
Meštrovićev Marulić, kojega si vidio i da¬ 
nas u Splitu. Lako ćeš se sjetiti i nekih dru¬ 
gih Meštrovićevih radova, na pr. Luke Bo- 
tića. Isporedi te radove s ovim svetim Pav- 
lom pa mi reci, što ti se čini.« 

Gledao sam i ispoređivao, Sveti se Pa- 
vao zadubao u knjigu, koju drži u jednoj 
ruci. Mišičje na licu, čelu i vratu odaje ve¬ 
lik napor odgonetanja Božjih tajna. I osta¬ 
lo tijelo, odjeveno rimskom tunikom i to¬ 
gom, nalazi se u položaju sabranosti i pot¬ 
pune spremnosti na vršenje volje Božje. Za 
časak iščeznuo mi je ispred očiju kip sv. 
Pavla, a mjesto njega pojavio se kip Me- 
štrovićeva Marulića. Nijesam mogao odo¬ 
ljeti nenadanomu čuvstvu iznenađenja, već 
sam uskliknuo: 

»Tko bi rekao, da je Meštrovićeva umjet¬ 
nost tako nakalamljena na njegov dalma¬ 
tinski zavičaj! Držao sam da on prekida s 


prošlošću, a sada mi se čini, da je on u mno¬ 
gom pogledu vrlo konzervativan tradiciona¬ 
lista. Nitko ne bi smio pisati o Meštroviću, 
da ne pogleda prije kipove u ovoj trogirskoj 
kapeli. Naročito je taj sveti Pavao tipičan 
za njega.« 

»Ne samo to«, dodao je dr Ivan Delalle. 
»Ne nalaze se uzori i preteče Meštrovića 
samo u ovoj trogirskoj kapeli, nego i dru¬ 
gdje u Dalmaciji«. 

I počeo je da nabraja jedan spomenik za 
drugim dokazujući mi, kako se pravi umjet¬ 
nici ne mogu nikada oteti dojmovima, koje 
su ponijeli u život iz djetinjstva i prve mla¬ 
dosti. Rekao sam mu, da bi on to morao i 
napisati, jer b: r egova duhovita paralela 
učinila Meštrovića i nama i stranomu svije¬ 
tu razumljivijim. Obećao je da će to učiniti, 
ali dosada nije dospio da izvrši obećanje. 
Meni je svakako njegovo razlaganje otkrilo 
vezu monumentalnog Meštrovićeva stvara¬ 
nja sa starim majstorima u hrvatskim pri¬ 
morskim krajevima. Gledajući Grgura Nin¬ 
skoga u splitskom peristilu oči mi se odmah 
otimale za B u vi novim vratima splitske kate¬ 
drale. Proučavajući neke detalje kosovskoga 
hrama naša: sam sličnosti s radovima umjet¬ 
nika Radovana na katedrali u Trogiru. 

Naravno, ne želim tvrditi, kao što nije 
tvrdio ni dr Delalle, da su ti elementi proš¬ 
losti isključiva svojina Dalmacije. Meštrovi- 
ćevi su spomenici na kraju krajeva dio stva¬ 
ralačke djelatnosti, koju su razvili narodi 
evropske kulture i civilizacije počevši od Fi- 
dije i Praksitela preko Mikelanđela sve do 
Rodina i Metznera. Meštrovićev Grgur Nin¬ 
ski, Indijanci, Mojsija, Mikelanđelo, Maru- 
lić, spomenik Francuskoj, Strossmayer, Goethe, 
kipovi umjetnikova oca i majke, auto- 
portre. Domagojevi strijelci i mnoga druga 
dje.u :s:a: će za cijeli svijet dokazi genijal¬ 
ne s -.izt jednoga stvaraoca, koji je shvatio 
odu u: nj: materije pomoću psihičkih 

pok:::i :mr.ja i smirenosti. 

N:v : u :’: da prikažu Meštrovića kao 
prećs-i - *.2::‘.icizma u kiparstvu. U isti¬ 

nu, c::i* se u.: Meštrovićeva stvaranja mo¬ 
že j t :-': : . Tumačiti. Ali na žalost, on 

nije _ ~ edan, nego je sličan onim 

humi* * ~ .mjernicima, koji su svoj 

Olim : : i i : ne samo kršćanskim sveci¬ 

ma * - r m : : mjskim božanstvima. Svoj 


odnos prema pozitivnim vjerama izrekao je 
on uvredljivom stilizacijom u katalogu svo¬ 
je lanjske kolektivne izložbe upravljajući 
prijateljima pitanje: »Zar vi mislite, da su 
bezvjernici oni, koji ne pripadaju nijednoj 
sekti?« Te su riječi doduše nešto ublažene 
odgovorom, što smo ga čitali lanjske godi¬ 
ne u »Novoj Evropi«. Tu veli Meštrović: 
»Ne treba da kažem, da ne žalim niti se sti¬ 
dim, što pripadam katoličkoj konfesiji.« 
Ipak je i to priznanje odmah oslabljeno da¬ 
ljim riječima, koje glase: »Ali ne samo da 
ne gledam kroz njenu prizmu na naše na¬ 
rodne stvari, već isto tako ni na religijske; 
pa je zato trebalo (prije više godina), da je¬ 
dan Pijade po krvi i religiji Jevrejin, cijelom^ 
našem svijetu — pa i meni otkrije, da su 
moje skulpture, koje sam za vrijeme rata 
radio iz biblijskih predmeta, specifično ka¬ 
toličke. Dučić tome pribraja i crkvicu u 
Cavtatu. Sreo sam u vrijeme rata jednoga 
kipara Engleza, koji mi je pričao, da je pre¬ 
šao iz protestantske vjere u katoličanstvo, jer 
da je to duševni uslov, da se može raditi 
skulptura. Ja u to naravno nisam vjerovao- 
Nu po Pijadinim izvodima i po Dučićevu 
pristajanju došlo bi se do istog zaključka: 
da samo »katolički čovjek« može praviti 
skulpturu. Kad bi odista bilo tako, u što ja 
još uvijek ne vjerujem, onda bih i ja pre¬ 
šao na katoličanstvo — da već nisam ka¬ 
tolik.« 

Meštrović je idejno i stilski eklektik, koji 
uzima ne samo iz katolicizma, nego i iz in¬ 
dijskih, egipatskih i drugih vjerskih sistema 
ono, što mu se sviđa. Kod toga veli, da mu 
je kriterij u narodnom pogledu ono, što je 
rasno, a u religioznom pogledu čovječansko, 
»bez obzira na katoličko, pravoslavno, pro¬ 
testantsko ili muslimansko ili čak i budistič- 
ko.« Dakako ti neodređeni pojmovi »rasno¬ 
ga i »čovječanskoga« daju priliku za sva¬ 
kojake samovoljne i nekritične izvode. 

U ostalom Meštrovićeva snaga nije u lo¬ 
gičnom i metafizičkom umovanju. On je si¬ 
lan temperamenat, obdaren neobičnom pro¬ 
duktivnom maštom i neodoljivim afektima. 
Njegova bi se kiparska genijalnost očitovala 
i u drugim sadržajima, koji ne hi bili »ras¬ 
ni« i »čovječanski« u njegovu značenju. No 
vremenski su mu događaji dali pod ruku 
Kraljevića Marka i Srđu Zlopogleđu, i on* 

se prije rata u doba hrvatske antiteze i pa¬ 
danja stare romantike prihvatio vidovdan- 
skog ciklusa i žena, koje su nazvane udovi¬ 
cama, psihama, bahantkinjama, karijatidama 
ili kako drugačije, a općinstvo gleda u njima 
zapravo sredstvo za podraživanje mesnate 
putenosti arapsko-turskoga utovijenoga tipa. 
Misleći da se bori protiv struje (odatle i 
njegova krilatica nejunačkom vremenu u pr¬ 
kos), a pio veći u istinu strujom postao je on 
bard jednoga tirtejizma koji je znao vrlo 
vješto da pomoću njegovih djela izađe pred 
Evropu i Ameriku kao prvorazredni nosilac 
kulture. Meštrović je i sam vidio, kako ga 
često eksploatišu ljudi koji se ne slažu s nji¬ 
me, ali je mislio da je on jači od njih. 

Produbljujući svoje etičke i religiozne ele¬ 
mente obdario nas je Meštrović naročito po¬ 
slije svjetskoga rata velikim obiljem religi¬ 
oznih kipova. I mi ortodoksni katolici može¬ 
mo doživljavati religiozno smirenje pred 
njegovim Isusom i ženom iz Samari je ili pred 
sv. Franjom Asiskim. Ali njegove madone, 
koje na istočnjački ili budistički način čuče, 
ili njegov »Vječno Razapeti« ili isposnik i 
studija za stigmatizaciju ne mogu da nas 
oduševe. Tu nisu oživljene naše vizije, očeki¬ 
vanja i vjerovanja, to je nešto sasvim dru¬ 
go. Iako nemamo više pred sobom onoga 
predratnoga Meštrovića, koji se u polemici 
s Antunom Radićem rugao »kumekovu ko¬ 
stimu« i koji je s nepoštivanjem spominjao 
bijeg Majke Božje u Egipat, ipak je Me- 
fitrovićeva vjera u glavnom još uvijek dale¬ 
ko od toga, da bi se mogla izreći simbolom: 
Vjerujem u Boga, Oca svemogućega, stvorite¬ 
lja neba i zemlje, i u Isusa Krista, Sina nje¬ 
gova jedinoga. On traži on se bori, i naša 
bi najveća želja bila, da ga vidimo tamo, 
gdje je stajao Mikelanđelo, kada je pjevao 
svoje pobožne stihove. Ali sada je Meštrović 
na razmeđu teizma, panteizma i agnosticiz- 
ma. U 8. broju ovogodišnje »Nove Evrope« 
štampao je on svoje dvije pjesme, u kojima 
kao da ispovijeda vjeru u osobnoga Boga, ali 
onda kao da se najednom sve rasplinjuje u 
panteizam i skepticizam. U pjesmi »Nebeska 
čuda i majka zemlja« spominje on Gospoda, 
koji J e bacio zemlju u svemir kao zvijezdu, a 
.onda najednom veli: 


»Tajna ostaje, gdje bješe i prije: 
iza teških zabravljenih vrata, 
kud tvome čedu pristupišta nije.« 

Najvirtuoznija su dosadašnja Meštroviće- 
va djela izrađena klasičnim Fidijinim i Mi- 
kelanđelovim stilom. No on hoće da i tu 
obogati kiparske forme. Moderni mu je eks¬ 
presionizam dao tehnička sredstva za izrađi¬ 
vanje kipova i relijefa: »Žena sa harfom«, 
»Uz gitaru«, »Žena svira violinu« i t. d. No 
meni se čini, da u tim figurama s neobično 
istegnutim vratovima, zgrbljenim leđima i 
grčevito ispruženim ili savijenim prstima 
imade dosta afektacije. 

Poput svih snažnih umjetnika i Meštro¬ 
vić je u sve svoje kipove i slike prenio svoju 
individualnost. U svakom njegovu djelu vi¬ 
dimo tipične Meštrovićeve crte. No tu je da¬ 
roviti umjetnik pored mnogobrojnih odlika 
pokazao i dvije mane, koje mogu vrlo mnogo 
nauditi naročito njegovu budućem stvaranju. 
Prva je mana deklamatorska patetika, gdje 
je vanjska gesta veća od unutrašnjeg dušev¬ 
nog raspoloženja. Druga je mana monotoni¬ 
ja čuvstava. Negativni afekti nerazmjerno 
pretežu nad pozitivnima. U svakom kipu i 
relijefu otkrivamo neko tmurno raspoloženje. 
Rijetko gdje nalazimo radosna čuvstva, koja 
oslobađaju dušu. Potištenost je još uvijek os¬ 
novna značajka Meštrovićeve umjetnosti. No 
u daljem razvoju možda će i on svladati 
mrkost i doći do toga, da može nadariti svo¬ 
je likove smijehom, radošću, nadom i ostalim 
čuvstvima vedrine i pravoga smirenja. 

P. G. 

UMJETNOST I SKOLASTIKA 

Uzaludno ćemo tražiti u djelima pa i veli¬ 
kih skolastika posebne traktate o umjetnosti. To 
opet ne znači, kako bi netko mislio, da skola- 
stička filozofija ne posjeduje dovoljnih princi¬ 
pa kojima se može izgraditi znanost, koja se 
danas zove ne baš sretno izabranim imenom 
estetika. Da je jedna takva skolastička estetika 
moguća to je pokazao francuski tomist Jaques 
Maritain u svojoj lijepoj knjizi koja sada izla¬ 
zi u češkom prijevodu u kolekciji »Filozofske 
Revije« u Olomoucu. 1 ) 

Kao i u cijelom svom radu tako i u ovoj 
knjizi, Maritain nastoji da rješava suvremene 

*) Jacques Maritain, Umenie a scholastika. 
Olomouc 1933. 

probleme r.a temelju tomističkih principa. Ova 
knjiga r.e imala svoje tako velike vrijedno¬ 
sti kai i.ezin cilj bio samo to da nam po¬ 
kaže s e ša: su skolastici, naročito sv. To¬ 
ma, r.a_ i a : : umjetnosti, a ne bi nastojala 
da nam :::: : ugovor na moderne probleme na 
temel;_ a.;; r::u::pa. To je dakle jedan poku¬ 
šaj ća se ‘-:ius_.::ra stari srednji vijek u mo- 

T: t a:-;.»2; približavanja skolastike sa 

moder: :ra t - . naročito potrebit kad se radi o 
pitan ima a ^rađaju na umjetnost. Umjet¬ 
nost :er. . . za novim formama, pa bi se 
mog.: m ::i uu: činiti da zasade srednjega 
vijeka - u. ts_ suvremene, kad su i onako 
iskrs a * a :.:an a i nastale nove potrebe, a 
duh:-. . ^asma novim putovima. Među¬ 
tim se . ; : -a: i u drugim sličnim sluča¬ 

jevima - - - _'e ona stara da nema ništa no¬ 
vo p-:u * • m . ua čovjeka uvijek ista pitanja 

interes. :a . Mažebiti da je kojiput zaokupljen 
ovim * m aredmetima, da posvećuje pažnju 
sada - : m i i onim stvarima, ali to ni- 

pošr: rt : :.:t nepobitnu istinu da čovjek, uvi¬ 
jek ista : a aa. n.reres uvijek u istim pitanjima 
i sm.rtn _t -*•: ek u istim rješenjima, makar se 
to u uaua a:-d različnim formama i u raz- 

Da ' t arvieka oduvijek interesirao problem 
um;t:n:s::. to će lako svi dopustiti; ali da je 
na :: pitanje, kao i na sva druga pitanja mo¬ 
gu; sam: jedan zadovoljavajući odgovor, to 
se mnogima čini čudnim. Evolucionisti u pri¬ 
rodnim znanostima počinju dobivati teren i u 
misli. ?a za^t: da se ne bi i misao razvijala, 
Međutim, treba naglasiti da nije pitanje o evo- 
lucionizmu ili statizmu. vec 0 teme kako se 
shvaća to razvijanje. A nezgodno je to što 
mnogi misle da se taj evoluci : ni;am koji je, 
n uzgredno budi rečeno prvi princip života, 
shvaća kao neka neprestana revolucija, a ova se 


teme i na zabacivanju staroga i stvaranju uvi 


je*: i:v: 

za. Međutim se zaboravlja da se maže 

-— 

: • ; a da nije potrebno zato nepresta- 

da * a 

s i. t .' ■ * 

aa; staro. I čovjek se razvija ali taKo 
: atnoj snazi života nadodaje nove 
22: *a rušiti staro da nadogradi novo, 

DOtr. 

. *a;v;;i staro da dobije nove vred- 

sv. 7 r ~ 

treća 

: _ :g tomiste koji bi mislio da je 
: sva pitanja i da nam više ne 
aa 2 Ali s druge strane kazati da 


sve ono što je on rekao ne vrijedi zato Što je to 
zastarjelo, pa da treba u svemu nanovo poči- 
mati jest drugi ne manje pogrešan ekstrem. 
Sjeme se ne smije poistovjetiti sa razvijenim 
stablom, ali onaj koji bi posegnuo za krošnjom 
i potpuno odbacio vrijednost sjemena kao nešto 
nepotrebno ne bi poznavao zakona prirode. 

To je nastojanje suvremenih tomista. To je 
i napor Maritain-a u ovom djelu, u kojemu ku¬ 
ša dati tomističku teoriju umjetnosti u njezi¬ 
nim najgeneralnijim crtama. 

Naročito nastoji da je svede na pravo nje¬ 
zino mjesto među ostalim manifestacijama, gle¬ 
dajući da postavi harmoniju između sposob¬ 
nosti čovjeka koji se na različne načine mani¬ 
festira. Te manifestacije čovjeka mogu biti ve¬ 
oma različne jedna od druge, zato Maritain 
osobitu brigu posvećuje tome da ih ne pobrka, 
već da svakoj odredi svoju domenu. On će to 
lučenje učiniti i u onim slučajevima u kojima 
su neki mislili da se ne dadu međusobno razli¬ 
kovati kao što je to na pr. u pitanju odnosa iz¬ 
među umjetnosti i morala. Auktoru je to pita¬ 
nje jasno i on se ne boji usvrditi da može biti 
nešto lijepo iako loše. Uostalom danas je ta 
teza prihvaćena od svih istaknutijih filozofa 
(Sertillange, Cordovani, Fumet itd.), pa ne 
može praviti ozbiljnih poteškoća. Ali to ne 
znači da te dvije ljudske manifestacije, koje se 
međusobno luče, mogu biti jedna drugoj opreč¬ 
ne. Ovdje izbija ona lijepa harmonija koju na¬ 
stoji autor izvesti iz tomističkih načela. Ne 
smijemo čovjeka promatrati unilateralno, kao 
da bi on bio, recimo, »homo oeconomicus«, ili 
»homo musicus«. Čovjek je jedan lijepi orga¬ 
nizam sa mnogo sposobnosti, koje se doduše 
međusobno razlikuju ali koje nijesu međusobno 
jedna drugoj oprečne. Na vrhu svih tih mani¬ 
festacija stoji najplemenitija moć koja sve to 
spaja i sve to ujedinjuje i sa svim tim uprav¬ 
lja. To je ona moć koja daje čovjeku posebno 
obilježje i čini ga čovjekom pa je uzrok da se 
razlikuje od svih ostalih bića. Ako je pak čo¬ 
vjek po razumu takav, onda će biti jasno da će 
sve manifestacije, vlastite čovjeku, morati no¬ 
siti to najveće obilježje i biti razumne. A ra¬ 
zumno raditi znači djelovati onako kako treba, 
kako iziskuju principi razuma, pod njegovom 
direktivom. Sve se konačno svodi na razum u 
kojem se sve ujedinjuje. A on opet sa svoje 
strane daje pokret svima i čini da budu na 

svojoj visini. Posao je razuma da ujedinjuje 
ljudske manifestacije, naročito umjetnost i mo¬ 
ral, a ne da razdvaja i da čini razdor među 
njima. Zato će umjetnost biti eminentno inte¬ 
lektualna sposobnost. Time će biti riješeno i pi¬ 


tanje tendencije isto kao i pitanje čistoće umjet¬ 
nosti, a bit će i jasno kako može da postoje 
različne umjetnosti koje će se, uza sve opreč¬ 
nosti u formi, razlikovati i idejnim obilježjem. 

Dr. H. B. 

knj. 76., Zagreb 1933., Izd. Jugosl. Akad. Zn. 
i Umj. — Mato Rukavina, Labudova pjesma, 
Zagreb 1933. — Mladen Širola, Mali glumac. 
Deset solo scena i igara za dječake i djevoj¬ 
čice, Zagreb 1933., Izd. knjižare Kratina, Ra- 
dišina ul. 10, Pozornica br. 3., cij. Din 10. 
— B. Tadijanović, Sunce nad oranicama. 
Pjesme, Zagreb 1933. — Sigrid Undset, Pro¬ 
ljeće, Roman, Prev. Kruno Krstić, Bilješka a 
piscu dra. Lj. Marakovića, Izd. Knjižnica 
Dobrih Romana, Zagreb 1933., Kolo XV., 
knj- 57-—58. 


SADRŽAJ: Štefa Jurkić: U šumi. — Juro Benac: Borba. — Dr. Josip Nagy: Kulturno zna¬ 
čenje srednjega vijeka. — Petar Grgeč: Književnost i nazor o svijetu. — Ivanka Vujćić: Ima 
1 takvih...! — Dr. Hijacint Bosković O. P.: Tomizam u našim danima. — Fra Vjekoslav 
Klane: Molitva. — Gabrijel Cvitan: Molitva za kišu. — Ljubomir Maraković: Za D. M. 
Domjanićem. — Ljubomir Maraković: Anthologie des conteurs Croates modernes. — Ljubomir 
Maraković: Kroatische Dichtung. — P. G.: Lik dra. Đure Ljubića. — P. G.: O pedesetoj 
godišnjici Ivana Meštrovića. — Dr. H. B.: Umjetnost i skolastika. — Biografija. 


Molimo sve cijenjene pretplatnike, koji jos do danas nisu namirili 
svoj dug } neka to sto prije urade. 

Uprava »Hrvatske Prosvjete «. 


Izdaje „Kolo Hrvatskih Književnika* u Zagrebu. - Naklada „Jeronimskog Književnog Društva* u Zagrebu. 
Uređuje i izdaje za p Kolo Hrvatskih Književnika*: Ljubomir Maraković. — Tisak Zaklade Tiskare Narodnih 
Novina u Zagrebu. — Za tiskaru odgovara: Vladimir Kirin, Deželićeva ulica 2. 

